FK "Budućnost" iz Salaša Noćajskog do titule uz najviše golova - Ozon Media\nFK „Budućnost“ iz Salaša Noćajskog do titule uz najviše golova\nSremska Mitrovica – Fudbaleri „Budućnosti“ iz Salaša Noćajskog završili su jesenji deo sezone 2019/2020 na prvom mestu na tabeli Sremske lige.\nUprava kluba na čelu sa predsednikom Markom Simić, zadovoljna je postignutim rezultatom i prikazanom igrom svojih fudbaler, ali opuštanja poručuju nema.\n“U novu takmičarsku sezonu ušli smo sa ambicijama da napravimo što bolji plasman, svakako smo ciljali na vrh tabele. Ekipa se nije puno menjala od prethodne sezone, odnosno ostalo je praktično ista što znači da se igrači dobro međusobno poznaju, da su već dobro uigrani i da funkcionišu kao tim. Na terenu to se i pokazalo, pa smo tako uspeli da u 15 odigranih kola ostvarimo 30 bodova i osvojimo titulu jesenjeg prvaka”, kaže predsednik kluba Simić\n“Budućnost” je ostvarila osam pobeda, odigrala šest nerešenih utakmica i pretrpela samo jedan poraz. Iza sebe ostavili su Salaščani Fudbalski klub “Radnički” iz Šida i “Donji Srem” iz Pećinaca.\n“Salaš je malo selo, ali sa dugom fudbalskom tradicijom i sa dobrim rezultatima i mogu sa ponosom da kažem da mi je izuzetno drago što smo iza sebe na tabeli ostavili dve opštine, nije to mala stvar”, ističe predsednik.\nOve jeseni “Budućnost”, kako dalje kaže Simić, igra dobar fudbal, opet su Salaščani postigli najviše golova u ligi – 31.\n“Bio je ovo uzbudljiv deo sezone, na dve utakmice u kojima smo imali zaostatak od nekoliko golova uspeli smo da se vratimo u igru. Naravno takve stvari se u fudbalu dešavaju, ali ne smemo da ih ponavljamo u nastavku. Moramo biti još organizovaniji na terenu i uvek igrati na pobedu, bez obzira ko nam je protivnik”, priča Simić.\nZimsku pauzu će “Budućnost”, kao i ostali timovi iskorititi da napravi što bolju taktiku za prolećni deo, a u planu su i neka pojačanja\n“Nadam se da ćemo dobro odraditi pripreme koje nam predstoje, da ćemo se pojačati adekvatno i ostvariti cilj koji smo sebi zacrtali. Sada to nije što bolja pozicija na tabeli Sremske lige, nego plasman u viši rang takmičenja”, kaže predsednik.\nFudbalski klub “Budućnost” akcenat i dalje stavlja na svoje mlađe kategorije. Veliku pažnju, trud i rad ulažu treneri Todorović Bora koji vodi kategoriju kadeta i Milan Minić na čelu pionira, kako bi što više igrača iz omladinske škole kada stasaju i za to dođe vreme zaigralo za prvi tim. Kadeti su kao prošlogodisnji šampioni ušli u Kadetsku ligu PFS, dok se pioniri takmiče u Gradskoj ligi.\nŠto se infrastrukutre tiče, na fudbalskom igralištu privode se kraju radovi na objektu takozvanom “Sportskom kutku” u kojem će se nalaziti trofeji i pehari koji je “Budućnost” osvajala u svojoj preko sedam decenija dugoj istoriji.\nSredstva za ove radove obezbedili su Grad Sremska Mitrovica, kao i Ministarstvo kulture, omladine i sporta.


Putin u Srbiji sredinom januara\n09.11.2018 | Info\nPoseta predsednika Rusije Vladimira Putina Beogradu predviđena je za sredinu januara, ali detalje o tome treba da saopšte kabineti dva predsednika, dok nadležna ministarstva rade sve da posetu pripreme na najbolji mogući način, izjavio je danas ministar spoljnih poslova Ivica Dačić.\nOn je, posle sastanka Međuvladinog komiteta za trgovinu, ekonomsku i naučno-tehničku saradnju sa Rusijom, rekao da se Srbija sprema za Putinovu posetu, koja "mora biti dobro organizovana i sadržajna".\nPosle posete Putina biće održana i nova sednica Mešovitog komiteta, rekao je Dačić posle sastanka tog tela, čiji je jedan kopredsednik, a drugi je potpredsednik ruske vlade Jurij Borisov.\nDačić i Borisov su ocenili da su politički odnosi dve zemlje na najvišem nivou, a ekonomski su u usponu.\nPrema rečima Dačića, robna razmena u prvih devet meseci je bila 3,3 milijarde dolara i gotovo je dostigla celokupnu prošlogodišnju od 2,6 milijarde, a očekuje se da je i premaši.\nRazgovarali smo danas o više tema, o sporazumima i dogovorima koji mogu da budu potpisani za vreme posete Putina, kao i o energetici i energetskoj bezbednosti, naveo je on.\nBorisov je precizirao da bi jedan od potpisanih sporazuma tokom posete Putina mogao biti i o gasovodu "Turski tok", kao i o izgradnji skladišta gasa u Srbiji.\nOn je dodao da je otvorena i "nova strana" odnosa Srbije i Rusije u sferi nuklearne medicine i energije u zdravstvene svrhe, jer postoji mogućnost korišćenja izotopa ruske proizvodnje za medicinska istraživanja.\nVučić sa Čepurinom: Za Srbiju ogromna čast da ponovo ugosti Putina\nDačić: Datum posete Putina još nije potvrđen


Na kraju Beograda, skrajnut od svih glavnih puteva, skriven je ponor, a iznad jedne male i mistične kapije napisano je "Dno dna".\nOvo mesto smešteno je na obali Dunava u Batajnici, iznad koje se uzdiže strmi lesni profil "Kapela", zaštićen kao prirodno dobro 2014. godine kao spomenik prirode geološkog karaktera, a iste godine zaštićen je jedan slian lesni profil u Zemunu.\nViše od 600.000 godina istorije skriveno je u naslagama lesa, humusa, prašine... Ako se dobro zagledate, primetićete da su slojevi zemnlje u procepu različite boje - a to ukazuje na različite klimatske periode u istoriji. Nadošla reka zapljuskivala drveno stepenište na prilazu lesa, pa naši reporteri nisu mogli dalje - od obale do lesnog profila visokog oko 40 metara delilo nas je svega nekoliko metara.\nNedaleko odatle, nizvodno, nalazi se i Zemunski lesni profil, značajan po tome što se jasno uočavaju četiri sloja lesa i četiri sloja fosilnog zemljišta ili "pogrebne zemlje" koji su nastajali tokom toplijih intervala ledenog doba, kada je život bio aktivniji.\n- Ova dva zaštićena lesna profila u Zemunu jedni su od nekoliko izdvojenih lesnih profila koji se nalaze uz desnu obalu panonskog dela toka Dunava, čijim istraživanjima je potvrđeno saznanje da nigde u Evropi nema tako kompletnih baza podataka i tako moćne neporemećene serije lesnih sedimenata, iz čega je proizašla i potreba da se takvi kompleksi zaštite i očuvaju pred vidnom degradacijom njihovog okruženja. Nova zaštićena područja Beograda, lesni profili u Zemunu, povereni su na upravljanje udruženju građana, Ekološkom pokretu Zemun - navodi se na sajtu Zavoda za zaštitu prirode Srbije.\nUpravitelji su postavili i table sa putokokazima, informacijama, kao i stepenišni prilaz samoj obali.\nŠta krije les?\nU lesu se mogu pronaći fosili različitih stepskih životinja: leming, stepski konj, stepska antilopa, stepski mamut, mrmot, pa čak i šumskog slona koji je živeo u susednim šumskim regionima.\nzaštićeni lesni profil\n"ŠTA JE TO EKSPLODIRALO?" Detonacija uplašila Beograđane, a evo šta je najverovatniji uzrok\nSs Lep tekst!\nkike Dno dna smo upoznali još pre par godina


BiH /Kovačević: Prilikom prelaska granice može se iznijeti do 10.000 eura / Radio Sarajevo\nBiH / Kovačević: Prilikom prelaska granice može se iznijeti do 10.000 eura\n15. 07. 2017. u 08:05:00 Fena\nPutnici prilikom prelaska bh. granica, a posebno u jeku godišnjih odmora, trebaju znati prava i obaveze koje imaju.\nJedna od njih je da mogu iznijeti novac u protuvrijednosti do 10.000 eura, dok za veći iznos moraju posjedovati potvrdu nadležnih institucija.\n"Lični prtljag podrazumijeva robu nekomercijalnog karaktera za ličnu upotrebu putnika ili njegovog domaćinstva uključujući i predmete koji služe putniku za vrijeme putovanja", kazao je Kovačević.\nTagovi: granica UIO BiH\nVrijedna 250.000 KM / UIO BiH oduzeo 49 vozila zbog krijumčarenja i neplaćanja carine\nUčestvujte i vi / Aukcija UIO BiH: Samsung S6 200 KM, Honda motor 958 KM...


Smirivanje protesta vezanih za kaste u Indiji u kojima je poginulo 19 ljudi\nBeta\t 22. februara 2016. 11:05\nProtesti pripadnika jedne kaste na severu Indije koji su trajali danima i u kojima je poginulo 19 ljudi, smiruju se, saopštile su vlasti države harjana, navodeći da je postignut dogovor s demonstrantima.\nPripadnici indijske kaste Džat u severnoj državi Harjana protestovali su danima zahtevajući bolje uslove. Vlasti države Harjana očekuju da će se situacija sada smiriti i navode da je ukinut policijski čas u većem delu te države.\nDemonstranti koji su od nedelje zauzeli kanal koji su snabdeva vodom za piće glavni grad Indije Nju Delhi evakuisani su i radnici popravljaju štetu, rekao je predstavnik policije. Taj kanal obezbedjuje 60 odsto vode za piće u Nju Delhiju.\nStotine vojnika i policajaca rasporedjeno je oko kanala u oblasti Sonipat, javljaju izveštači agencije Frans pres.\nŠkole su danas zatvorene u Nju Delhiju da bi se štedela voda, dok se kanal ne osposobi.\nHiljade vojnika poslato je u subotu u državu Harjana dan posle velikih protesta u kojima su zapaljene kuće i stanice i blokirani putevi.\nDemonstranti su protestovali nedelju dana tražeći kvote za zapošljavanje u javnoj službi i mesta na univerzitetima za svoju decu. Demonstracije su prerasle u nerede u petak, a prema najnovijem bilansu policije i vlasti države Harjana, 19 ljudi je poginulo a 200 je povredjeno.\nIndija sprovodi politiku pozitivne diskriminacije koja predvidja kvote za takozvane nedodirljive (Dalite) i druge klase da bi se ispravila istorijska diskriminacija kojoj su bili podvrgnuti.\nTa se politika, medjutim, ne dopada drugim zajednicama koji se takodje smatraju oštećenim. Zajednica Džata, tradicionalno ruralna zajednica, traži da se zvanično prizna kao “unazadjena klasa”.\nVlada države Harjana, gde osam miliona pripadnika Džat zajednice predstavlja 29 odsto stanovništva juče je prihvatila da im dodeli kvote za rad u javnoj službi i mesta na univerzitetu, ako se protesti smire tokom noći.


Home / Gradska hronika / Požari ugrožavaju i auto-put, nemaru pojedinaca nema kraja\nObjavio PV , 04.11.2018.\nKatastrofalan nemar pojedinih naših sugrađana danas popodne lako je mogao da ugrozi bezbednost učesnika u saobraćaju na međunarodnom auto-putu ka Bugarskoj – Koridoru 10. Kao što se može videti sa fotografija koje nam je poslao čitalac Dalibor Pančić, ogroman požar izbio je na potesu od Ćeltaša ka naselju Gnjilan. Da je vetar duvao u suprotnom pravcu, gust dim bi mogao da ugrozi bezbednost vozila i ljudi na Koridoru.\nNi katastrofalne saobraćajne nezgode, sa velikim brojem poginulih, nisu mogle da dozovu pameti neke naše sugrađane koji iz potpuno nepoznatih razloga spaljuju strnjiku na njivama. Uprkos upozorenjima stručnjaka da spaljivanje zapravo drastično smanjuje plodnost zemljišta, mnogim poljoprivrednicima je i dalje spaljivanje strnjike u polju i izazivanje na desetine požara, standardna aktivnost tokom jeseni. Pirotski vatrogasci su danonoćno na terenu i to uglavnom veoma nepristupačnom, kako bi sprečili da nečija obest ne izazove fatalne posledice.\nVatrogasci:Ugašen požar iznad Toplog Dola\nIzgorela letina na putu Barje Čiflik-Rasnica,…\n← Previous Story Sajam lova i ribolova od 8. do 11. novembra u Pirotu\nNext Story → Italijani šire proizvodnju u Pirotu, posla za još 250 radnika, priprema se još jedna hala\nPovećana opasnost od požara na otvorenom – PALJENJEM SE UNIŠTAVA PLODNO ZEMLJIŠTE\nPožari na otvorenom sve češći – neophodan oprez prilikom poljoprivrednih radova


Jedinstvena izložba akvarela u BW Experience - ESQUIRE.RS\nZABAVA 02. novembar 2019.\nJedinstvena izložba akvarela u BW Experience\nViše od 70 jedinstvenih akvarela likovnih umetnika iz deset zemalja sveta biće prikazano na izložbi „Neocolonia ADA-Beograd FabrianoInAcquarello“, koja će biti otvorena u četvrtak, 31. oktobra, u 20 časova u BW Experience (Galerija Progres, Knez Mihailova 27). Kreativna dela 41 umetnika i vrhunski dometi tehnike vodenom bojom biće predstavljeni kroz inovativne materijale i dimenzije, različite pristupe u slikanju i teme, koje su odabrali sprski predstavnici ovog umetničkog pravca – Peđa Aćimović i Dragana Pajković Dodig, a u saradnji sa galerijom „Štab“.\nPrethodne dve godine, poetičan karakter akvarela prikazivan je na više jednodnevnih kolonija na Adi Ciganliji u Beogradu, u okviru manifestacije Neocolonia ADA-Beograd FabrianoInAcquarello, gde umetnici različitih generacija slikaju i razmenjuju iskustva. Na izložbama pod istim nazivom, svake godine se prikazuju radovi iz Srbije, Međunarodna selekcija, kao i dela koja su nastala na kolonijama, pa je ovog puta mesto održavanja izložbe upravo galerijski prostor BW Experience.\nIzložba je deo SimpozijumaFabrianoInAcquarello, koji se od 2010. godine organizuje u italijanskom gradu Fabriano, a koji je prerastao u internacionalnu manifestaciju i predstavlja središte međunarodne pažnje akvarela kao slikarskog stila. Tim Srbije na Simpozijumu učestvuje od 2015. godine, a od prošle godine Peđa Aćimović je lider i selektor Internacionalnog tima, dok je Dragana Pajković Dodig lider tima Srbije.\nIzloženi radovi u BW Experience biće dostupni posetiocima do 7. novembra. Dođite i uživajte u prozračnim tonovima akvarela!


Dodik: Za naš narod bi bilo katastrofalno da izgubi pažnju Rusije | Analitika - Informativni Portal\nOcijenio predsjednik RS\nPredsjednik Republike Srpske Milorad Dodik ocijenio je da je za Srpsku i srpski narod važno da ima pažnju predsjednika Ruske Federacije Vladimira Putina.\nObjavljeno: 30. 09. 2018 - 18:18 Promjenite veličinu teksta: A A A\nFoto: Facebook SNSD\n"Katastrofalno bi bilo za naš narod da izgubi pažnju Rusije u pogledu pomoći, podrške", rekao je Dodik poslije sastanka sa Putinom u Sočiju.\nDodik je istakao da je ovo bio važan susret na kojem su razgovarali o ekonomskoj saradnji, gasu i o projektima koje ostvaruju srpska i ruska strana.\nOn je napomenuo da je Putin upoznat sa detaljima o Rafineriji nafte u Brodu gdje sa hrvatske strane postoje određeni zahtjevi u vezi sa ekologijom, iako je to sve u skladu sa najstrožijim ekološkim propisima EU, prenosi Radio-televizija Republike Srpske.\nDodik je napomenuo da je bilo riječi o projektu koji "Gasprom" želi da realizuje u Zvorniku, kao i o izgradnju rusko-srpskog centra u Banjaluci.\n"Naravno da ćemo kasnije razviti i određene zajedničke aranžmane. Republika Srpska će zajedno sa episkopom banjalučkim Jefremom učiniti sve da izgradnja rusko-srpskog centra ide dinamikom koju diktiraju građevinski radovi, a ne novac", rekao je Dodik.\nOn je dodao da je razgovarano o izučavanju ruskoj jezika u Republici Srpskoj i o ruskoj pomoći za vrijeme poplava, kada je to bilo značajno. "Rusija je spremna da gradimo neke nove kapacitete koji su sada u začetku", rekao je Dodik.\nDodik je napomenuo da već dugo sarađuje sa ruskom predsjednikom, te da je ovo bila prilika da vide kako su se odvijali ranije dogovoreni stavovi.\n"Važno je da imamo pažnju koju predsjednik Rusije pokazuje za Republiku Srpsku... Mi sarađujemo sa Rusijom koja je jedan od garanata Dejtonskog sporazuma i tu nema nikakvih problema. Kada tu dodate naše bratske veze onda je vidljivo da je ta saradnja dobra i uspješna", istakao je Dodik.\nDodik je rekao da je Putin upoznat da su 7. oktobra izbori u BiH, te da je poželio da budu provedeni fer i korektno.\nOn smatra da je partnerstvo Srpske i Rusije na zavidnom niovu, da nije upereno protiv nikoga, već da se sa partnerima i prijateljima želi saradnja na ekonomskom planu, ali i političko razmijevanje.\n"Mislim da je rigidna, potpuno nepotrebna priča o navodnom malignom ruskom uticaju i kod nas i na Balkanu. To su izmislili neki štabovi sa Zapada koji pokušavaju da se obračunavaju na globalnom nivou sa Rusijom. Odbacujemo tu mogućnost. Mi imamo normalnu prijateljsku saradnju, a to što je za nekog drugog rigidno, to je za njih problem", objasnio je Dodik.\nAko postoji šta rigidno, kaže Dodik, postoji strano miješanje kroz skrnavljenje Dejtonskog sporazuma i smanjenje prava Srpske.\n"Bez obzira na sve lažne ocjene te vrste, ponosan sam na saradnju sa predsjedikom Ruske Fedracije i ruskom državom i mislim da je to jedna od sudbinski važnih tema za Republiku Srpsku", rekao je Dodik.\nPrema njegovim riječima, Republika Srpska, koja ima svoja prava dobijena u Dejtonu, ponaša se u skladu sa uobičajenim standardima međunarodnih odnosa.\n"Mi sarađujemo sa Rusijom koja je jedan od garanata Dejtonskog sporazuma i tu nema nikakvih problema. Kada tu dodate naše bratske veze, onda je vidljivo da je ta saradnja dobra i uspješna", napomenuo je Dodik.\nOn je naveo da Srpska negdje ne može da uspostavi dobru saradnju zato što drugi misle da nije dostojna te saradnja, dok Rusija nema takav stav.\nPredsjednik Srpske je podsjetio da se nikad ne smije zaboraviti da je Rusija u Savjetu bezbjednosti stavila veto na rezoluciju koju je predložila Velika Britanija da se Srbi proglase genocidnim narodom u prošlom vijeku.\nOn je napomenuo da srpskom narodu, koji je preživio golgote i stradanje u Prvom i Drugom svjetskom ratu, to mogu samo da urade cinični Britanci, te je poručio da o tome neće prestati da priča.\n"To je podmukao način Velike Britanije da pokaže koliko je na strani muslimana", kaže Dodik, te podsjeća i da izvještaj koji dostavi Srpska Savjetu bezbjednosti uvijek prezentuje Rusija, kao stalna članica.\nDodik je napomenuo da je u Savjetu bezbjednosti sužen prostor visokom predstavniku "da laže, što je činio u kontinuitetu i uporno protiv Republike Srpske".\n"Nikad nije propustio priliku da je okleveta za potpuno benigne stvari, laži, kao što su paravojne formacije, naoružavanje i mnogo čega drugog. Rusija nikad nije koristila u javnom diskursu priču ili konstrukcije koje je neko drugi nametnuio", naglasio je predsjednik Srpske.\nOn je ukazao i na ogroman pritisak Zapada da se Rusiji uvedu sankcije, ali da je Srpska rekla da to neće da učini.\n"Ovo je Repulika Srpska. Mi smo Srbi, mi ne možemo dozvoliti da gubimo prijatelje zato što tamo neko daleko ima neke istorijske neprijatelje i pokušava da nas cinizmom pridobije. Nikada nas neće pridobiti, ne razumije da se ovdje radi o poštovanju i ljubavi", poručio je Dodik.\nOn je prijateljstvo i podršku naveo kao razlog zbog čega Rusija, jedna velesila, ima dobre odnose sa malom Republikom Srpskom, koja se bori za svoju autonomiju u okviru nesređene BiH, i ima saradnju saradnju na najvišem niovu.\n"Sve ostalo prepuštam špekulantima da pričaju o tome", rekao je Dodik.\nPredsjednik Srpske poklonio je ruskom predsjedniku značku sa zastavom Republike Srpske koju je Putin stavio na rever.\nTagovi: Milorad Dodik Vladimir Putin\n30. 09. 2018 - 19:38\nDa li je Putin išta rekao?\n30. 09. 2018 - 19:56\nNe,cutali su cijelo vrijeme brinuci kako ce bosnjaci da reaguju...\n30. 09. 2018 - 19:49\nOVAJ COEK ISIJAVA MUDROST , OVAKOG ODBRAMBENPG IGRACA MAJKA NE RADJA\nVazda nekome ljube skute\n04. 10. 2018 - 23:05\nNekada davno Sultanu a sada Putinu! Ako ne vjerujete ovo o Sultanu, nije problem provjeriti to ponasanje jos od njihovog "svetog" kneza Lazara i njegove zene.\nA NEKI AMERIKANCIMA\n09. 10. 2018 - 21:46\nBIH U koritu Bosne pronađeno tijelo\nBIH Uhapšen osumnjičeni Prijedor: Muškarac zario ocu nož u grudi, pa izrešetao policajca\nBIH Moramo reći STOP takvom ponašanj... Bregu: Najveći broj napada na ŽENE na internetu dešava se na društvenim mrežama\nBIH Obustavljeni prekršajni postupci protiv Davora Dragičevića\nBIH Sastanak i sa kardinalom Pijetro... Dodik 26. aprila u Vatikanu kod pape\nBIH Fatalna hostesa ostaje iza rešetaka\nBIH Bizaran slučaj na aerodromu Državljanin Katara pokušao da unese dva jagnjeta na let Sarajevo - Doha\nBIH Prema nezvaničnim informacijama Ubio ljubavnicu pa sebe


Festival "Uhvati film" 17. put menja perspektive - Dijalog.net\nNaslovna Kultura Film Festival “Uhvati film” 17. put menja perspektive\nFestival “Uhvati film” 17. put menja perspektive\nNovi Sad, 12. septembar 2019. – Bogat i raznovrstan program obeležiće 17. Međunarodni filmski festival Uhvati film.\nFestival se održava od 23. do 29. septembra od 18h u Kulturnom centru Novog Sada u organizaciji KAO Parnas.\nTokom sedam festivalskih dana, publika će potpuno besplatno uživati u premijernim projekcijama kratkometražnih filmova iz svih krajeva sveta i kvalitetnom pratećem programu koji menja perspektive.\nZavršnog dana Festivala, biće organizovana akcija doniranja za kuce i mace sa invaliditetom za udruženje SPANS.\nPrethodno Autonomni ženski centar: Presudom Apelacionog suda u Beogradu krše se prava deteta\nSledeće Tadić: Nizak nivo razumevanja politike je jedan od najvećih problema u Srbiji\nTop Tags Pravosuđe istraživanje Evropska unija OCD mediji Srbija i Evropska unija mladi Vlada Republike Srbije lokalna samouprava Civilno društvo vladavina prava Evropska komisija konkurs evropske integracije Društvo


Zona "Istok": Hajduk Veljko samo do boda, OFK 019 savladao Polom - Glas Zaječara\nHome Sport Zona „Istok“: Hajduk Veljko samo do boda, OFK 019 savladao Polom\nZa vikend su odigrane utakmice 25. kola Zone „Istok“. Hajduk Veljko samo do boda, OFK 019 savladao Polom na gostovanju, Đerdap bolji od Branika, dok je Bor slavio u Pirotu.\nU okviru 25. kola Zone „Istok“, Hajduk Veljko igrao 0:0 na svom terenu protiv Jedinstva, OFK 019 deklasirao na gostovanju Polom rezultatom 2:5, Đerdap savladao Branik sa 3:1, dok je Bor savladao fudbalere Tanasko Rajića sa 0:2.\nOFK Slatina – Lužnica 6:1\nSenjak – Brodoremont 4:1\nBSK – Balkanski 1:1\nRajko Mitić – OFK Knjaz igra se 5. maja\nPrvi na tabeli su fudbaleri Hajduk Veljka sa 61 bodom, drugi je Bor sa dva boda manje, treći je Balkanski sa 51 bodom, dok su četvrti fudbaleri Tanasko Rajića sa takođe 51 bodom.\nU narednom 26. kolu Bor dočekuje Đerdap, OFk 019 igra protiv ekipe BSK, Hajduk Veljko putuje za Kladovo, dok OFK Knjaz dočekuje Polom.\nLužnica – Tanasko Rajić\nBranik – Rajko Mitić\nBalkanski – Senjak\nJedinstvo P – OFK Slatina\nPrethodni tekstSrpska liga „Istok“: Timok samo do boda, novi poraz Kablova\nNaredni tekstNarodni muzej „Zaječar” u okviru manifestacije „Muzeji za 10″


Dramatični podaci: Izvršitelji plenili hiljade stanova, pa na tajnim licitacijama njihovi rođaci kupovali po 3 puta nižim cenama\nIzvršitelji su dosad prodali hiljade stanova u postupcima izvršenja, a samo u 2017. broj je premašio 3.700. Ovo se čulo za skupštinskom govornicom pre dva dana, kada su poslanici raspravljali o tumačenju člana Zakona o izvršenju i obezbeđenju, vezano za naplatu advokatskih naknada. Tumačenje se pretvorilo u raspravu o samim ivršiteljima, za čije su ukidanje poslanici SRS prikupili 100.000 potpisa.\nPROČITAJTE: Detalji tragične pogibije Desanke M. (87) na Čukarici: Starica se UGUŠILA u stanu punom deviza, UNUKA JE ZAKLjUČALA I ODNELA KLjUČ?\nU parlamentu se čulo i da je bilo slučajeva kada su izvršitelji plenili stanove, a kasnije ih, na tajnim licitacijama, kupovali njihovi najbliži srodnici po tri puta nižim cenama. U ovom kontekstu najčešće se pominje slučaj porodice Aksentijević iz Beograda, koji se našao na aukciji zbog dugova, a kupio ga je, navodno, sin izvršiteljke iz Kragujevca. Zagovornici ograničenja njihovih nadležnosti veruju kako je broj prodatih nekretnina odavno premašio deset hiljada.\nDa je bilo nameštenih aukcija potvrdilo je i Ministarstvo pravde, zbog čega je i uvedena elektronska aukcija. Njen cilj je, kako je rekla ministarka pravde Nela Kuburović, da se uspostavi transparentan postupak, u kom će svima biti omogućeno da učestvuju, i do samog završetka prodaje, dok se lice ne uknjiži u katastar, neće se znati ko je kupac.\n- Naši aktivisti su i sami odlazili, bilo kao javnost ili kao navodni kupci, na aukcije, i imali smo prilike da vidimo da su neke od njih simulirane - kaže aktivista "ZA Krov nad glavom" Ivan Zlatić. - Izvršiteljka I. B. je čak donela rešenje o isključenju javnosti iako je aukcija javna, s obrazloženjem da su mogući incidenti. Na toj aukciji stan je po početnoj ceni kupio poverilac, koji je ujedno bio i jedini učesnik.\n*Foto Z. Jovanović\nPROČITAJTE: Preselila sam se u Švajcarsku pre 6 godina i JOŠ NE VERUJEM KAKO LJUDI ŽIVE: Irina ISKRENO o svom novom životu!\nOvi aktivisti nisu sigurni da će elektronske aukcije sprečiti nameštanje i jedino rešenje vide u uključivanju što šire javnosti.\nU Komori izvršitelja, kako su nam rekli, niti znaju koliki je ukupan broj prodatih stanova tokom izvršnog postupka, jer se takva evidencija, kažu, ne vodi, niti imaju saznanja o prodaji stanova na tajnim licitacijama. Kako ističu, sve prodaje su javne i objavljuju se na oglasnim tablama Komore i sudova, kao i na drugim portalima za oglašavanje.\n- Rad javnih izvršitelja je predmet trostruke kontrole: sudova, Ministarstva pravde i Komore javnih izvršitelja u postupku nadzora - kažu u Komori, i dodaju da u velikom broju slučajeva dužnici izmire dug, pa i ne dođe do prodaje.\nIpak, predstavljajući godišnji izveštaj o radu za 2017. godinu, predsednica Komore Aleksandra Trešnjev iznela je podatak da se 77 odsto izvršenja sprovodi prenosom novčanih sredstava dužnika, 21 odsto prodajom pokretne imovine, a svega jedan prodajom nepokretnosti. Njih je, kako je tada rečeno, bilo 3.736. Zlatić je rekao da su to mahom stanovi i kuće za stanovanje.\nSIGURNI DUŽNICI DO 5.000 EVRA\nPrema novim izmenama Zakona, ne može se odrediti izvršenje prodajom jedine nepokretnosti u vlasništvu fizičkog lica radi namirenja potraživanja čija glavnica ne prelazi 5.000 evra za komunalne i srodne usluge, podsećaju u Komori.\nOvo se, međutim, ne odnosi na ostale dužnike, koji će se i dalje boriti da zbog duga banci od 4.000 evra ne ostanu bez doma.


Važan događaj za ceo Balkan: Vučić i lideri regiona u Grčkoj povodom početka radova na terminalu za gas\n07:59 >> 13:17\nIzgradnjom novog plutajućeg terminala LNG biće poboljšano snabdevanje gasom i infrastruktura u celom regionu jugoistočne Evrope\nU grčkom gradu Aleksandrupoliju danas se obeležava početak radova na izgradnji terminala za tečni prirodni gas (LNG), a ceremoniji prisustvouje i predsednik Srbije Aleksandar Vučić.\n-Izgradnja LNG terminala predstavlja veliki i važan događaj za ceo region, za ceo Balkan, poručio je predsednik Srbije Aleksandar Vučić koji je stigao u Grčku.\nOn je zahvalio grčkim domaćinima na pozivu Srbiji i dodao da je on među malobrojnima koji je, kao i uvek, bio skeptičan po pitanju tog projekta, ali da sada kada vidi da je sve spremno, veoma zadovoljan zbog toga.\n-Veoma smo zahvalni i spremni da preuzmemo velike količine gasa u budućnosti, rekao je Vučić.\nStabilnost za našu poljoprivredu: Vučić završio veoma bitan sastanak sa predsednikom Irana\n-Moram da kažem da verujem da možemo zajedno da učinimo veliki broj stvari. Na tom putu, međutim, vidim dosta prepreka, i to nije samo energetsko pitanje, već i hrana, voda i mnogo drugih teških izazova koje ćemo morati da rešavamo u budućnosti“, objasnio je Vučić.\n-Lako je uvek napraviti neku ceremoniju, ali ključni su životi naših građana, važno je da poboljšamo životni standard naših građana i da sve izazove prevaziđemo uz pomoć EU, objasnio je on.\nCeremoniji će, kako je najavio Evropski savet, prisustvovati predsednik Saveta Šarl Mišel, grčki premijer Kirjakos Micotakis, premijer Bugarske Kiril Petkov, predsednik Srbije Vučić i predsednik Vlade Severne Makedonije Dimitar Kovačevski.\nIzgradnjom novog plutajućeg terminala LNG biće poboljšano snabdevanje gasom i infrastruktura u celom regionu jugoistočne Evrope, navodi se u saopštenju Evropskog saveta.\nIz Brisela napominju i da će izgradnja tog terminala pomoći Evropskoj uniji da, što pre, smanji svoju zavisnost od ruskog gasa.\nProjekat će pružiti nove izvore i rute snabdevanja prirodnim gasom i poboljšati bezbednost snabdevanja u Grčkoj, Bugarskoj i drugim državama u regionu, naveo je Evropski savet.\nMicotakis je na nedavnoj sednici vlade rekao da je novi terminal LNG u Aleksandrupoliju za skladištenje i gasifikaciju veoma važan infrastrukturni projekat koji bi, u kombinaciji s drugim inicijativama, za manje od 20 meseci mogao da obezbedi diverzifikaciju izvora snabdevanja, ne samo Grčkoj već i celom Balkanskom poluostrvu, prenela je makedonska agencija MIA.\n"U manje formalnoj atmosferi, razmotrili smo mnogo važnih tema": Vučić se oglasio iz Grčke (FOTO)\nVučić večeras u Solunu: Predsednik Srbije prisustvuje radnoj večeri na Samitu Procesa saradnje\nAleksandar Vučić Grčka gas Radovi\n"Biće problem ako Rusi prekinu dotok gasa Evropi": Vučić objasnio šta znači formiranje radnih grupa u regionu\nPredsednik otkrio: Upumpavanje našeg gasa u Mađarskoj kreće za 15 ili 20 dana\nVučić razgovarao sa grčkim ministrom spoljnih poslova: Srbija pridaje izuzetan značaj odnosima sa Grčkom\nRuski gas za Srbiju tri puta jeftiniji: Evo kako mediji u regionu i svetu izveštavaju o dogovoru Vučića i Putina!


Najave, Građani Srbije između EU, Rusije i NATO - predstavljanje rezultata istraživanja javnog mnjenja\nVaša lokacija / Beogradski centar za bezbednosnu politiku / Aktivnosti / Najave / Građani Srbije između EU, Rusije i NATO - ... /\nIstraživački tim BCBP će govoriti o najnovijim stavovima građana o ulasku u EU, njihovom opredeljenju prema članstvu u NATO, odnosno jačanju vojne saradnje sa Rusijom.\nNapominjemo da su rezultati koje smo dobili u velikoj meri drugačiji u odnosu na 2011. godinu.\nProjekat predstavlja nastavak i produbljenje prošlogodišnjeg istraživanja javnog mnenja, koje je objavljeno i u specijalizovanom akademskom časopisu.\nDo kraja godine biće prezentovani i rezultati podataka prikupljenih na osnovu intervjua sa fokus grupama - osam fokus grupa u šest gradova, i dubinskih intervjua sa do 30 ispitanika u šest gradova.\nPrimarni cilj drugog dela projekta je utvrđivanje potencijala za nasilje u srpskom društvu, odnosno stepena podrške građana za delovanje ekstremističkih grupa i spremnosti građana da se direktno uključe u političko nasilje. U tom smislu istraživanje će se posebno fokusirati na ulogu nezadovoljstva socio-ekonomskom i političkom situacijom, kao nezavisnim varijablama koje utiču na orijentisanost ka nasilju.


Uskoro poznata precizna trasa autoputa kroz Ivanjicu – Info LIGA\nUskoro poznata precizna trasa autoputa kroz Ivanjicu\nby infoLIGA · 20/02/2018\nRani javni uvid održaće se u periodu od 26. februara do 12. marta 2018. godine na zvaničnim internet stranicama nadležnog ministarstva za poslove prostornog planiranja i jedinica lokalnih samouprava u obuhvatu planskog dokumenta, odnosno u zgradama skupština opština Požege, Arilja, Ivanjice i Sjenice.\nPreciznije rečeno, građani ove četiri opštine biće u prilici da se upoznaju sa predloženom preciznom trasom budućeg autoputa koji prolazi kroz njihove atare. To praktično znači da će u dokumentima koji se izlažu u lokalnim parlamentima na rani javni uvid, moći da se vide parcele i njihovi brojevi, kroz koje je planirana trasa budućeg dela Koridora 11.\nPomenuta dokumenta obelodaniće i broj mostova, nadvožnjaka, tunela, odmorišta i retenzija koje treba izgraditi na ovoj deonici autoputa, dugoj 106,8 kilometara.\nPut za Deviće ove godine pod asfaltom u dužini od 6,5 kilometara (VIDEO)\n22/02/2018 u 15:06\nTo znači da će mo ovih dana neposredno iz gradskih priča saznati ko je posedovao proverenu informaciju i mudro kupovao livade,šume i sve ostalo na budućoj trasi i time se dobro ovajditi.\nNext story Nusićijada, hotel Park i Sabor trubača na sajmu turizma\nPrevious story U Ivanjici zaplenjene cigarete vrednosti pola miliona dinara


Makron: Još ima šanse da se pronađe miran put za Evropu\nTanjug 7. februara 2022. 23:17\nMOSKVA – Predsednik Francuske Emanuel Makron ocenio je večeras, nakon razgovora sa ruskim kolegom Vladimirom Putinom u Moskvi, da još postoji šansa da se pronađe miran put za Evropu.\n„Sada svi moramo da pronađemo miran put u Evropi i put stabilnosti, još uvek postoji mogućnost i vreme za to“, rekao je Makron na zajedničkoj konferenciji za novinare.\nOn smatra da su potrebni novi mehanizmi da bi se obezbedila stabilnost u Evropi, ali da ih ne treba razvijati revidiranjem postojećih sporazuma.\n„Neophodno je izgraditi nove mehanizme koji bi obezbedili stabilnost u regionu, ali se te nove tačke ne mogu graditi revidiranjem ugovora od poslednjih 30 godina i osnovnih principa ili ograničavanjem osnovnih evropskih prava“, dodao je Makron.\nDodao je da bi ta nova bezbednosna rešenja u Evropi možda trebalo da budu inovativnija.\n„Ne verujem da smo primorani da biramo između novih pravila i igre bez pravila. To je, sa mog stanovišta, optimizam zasnovan na volji. Rusija je privržena suverenitetu i pravima, ali sam siguran da možemo da izgradimo bezbednost i stabilnost u Evropi, potvrdivši ono što već postoji u okviru OEBS-a“, rekao je Makron, prenosi Sputnjik.\nPregovore sa ruskim kolegom nazvao je sadržajnim i saopštio da su Moskva i Pariz dogovorili zajednički rad na bezbednosnim garancijama.\n„Imamo želju da radimo zajedno kako bismo garantovali novi poredak stabilnosti i bezbednosti u Evropi“, dodao je Makron.\nOn je istakao da postoje dodirne tačke između stavova Francuske i Rusije i najavio da će biti nastavljeni pregovori sa svim partnerima kako bi se izgradile nove garancije mira i bezbednosti.\nPregovori predsednika Rusije i Francuske, Vladimira Putina i Emanuela Makrona trajali su nešto duže od pet sati, odnosno skoro do ponoći po moskovskom vremenu.\nFrancuski predsednik došao je u Moskvu u trenutku kada Zapad optužuje Rusiju da namerava da izvrši invaziju na Ukrajinu zbog čega je, kako tvrde zapadni mediji i političari, na granici koncentrisala veliki broj vojnika.\nZvanična Moskva je više puta demantovala te optužbe, ističući da su potpuno neosnovane i da predstavljaju izgovor NATO-u da razmešta dodatnu vojnu tehniku i ljudstvo u blizini ruskih granica.\nMinistarstvo spoljnih poslova Rusije objavilo je 17. decembra 2021. nacrte ugovora sa Sjedinjenim Američkim Državama o garancijama bezbednosti, kao i sporazuma o merama za obezbeđenje bezbednosti Rusije i država članica Severnoatlantskog saveza.\nDokument, između ostalog, uključuje odredbe o međusobnom nerazmeštanju raketa srednjeg i kratkog dometa u međusobnom dometu, odustajanje od daljeg širenja NATO-a na račun bivših sovjetskih republika i o smanjenju broja vojnih vežbi.


BMW Australia registrovao stotine demo vozila u cilju naduvavanja prodaje - Auto Republika\nPonovo naduvavanje prodaje, BMW?\nS pandemijom koronavirusa, koja je imala negativan uticaj ogromnih razmera na sve aspekte globalne automobilske industrije, sasvim je logično da će kompanije pretrpeti velike gubitke, zatvarati fabrike i pogone da bi smanjile troškove i obezbedile bezbednost radne snage. Prodajni saloni širom sveta takođe osećaju ove „virusne“ udarce, jer potencijalni kupci mnogo ređe šetaju, razgledaju i razmatraju kupovinu novog limenog ljubimca. Niko nije raspoložen za kupovinu ovih dana. Međutim, industrijski eksperti u Australiji su primetili interesantan trend. Naime, BMW je obelodanio prodajne brojke iz aprila, po kojima je oko 700 vozila registrovano i „uknjiženo“ kao prodato.\nMeđutim, od tih 700, 300 se odnosi na kompanijske automobile a 400 na demo vozila širom australijske dilerske mreže. Na ove četvorotočkaše se odnosi više od 40% BMW-ove „prodaje“ u mesecu kada su svi drugi proizvođači „propali“. Samo australijsko tržište je doživelo sunovrat od gotovo 50 odsto u aprilu, što je najveći zabeležen pad u odnosu na isti mesec iz prethodne godine do sada i najniži mesečni rezultat u poslednjih 30 godina. Bez ove prijavljene prodaje, BMW bi imao pad od najmanje 45 odsto u aprilu, a ne od samo “zvaničnih” 5,7 odsto. Mada ove brojke čine da BMW izgleda dobro na papiru, manipulisanje i naduvavanje ovog tipa ima tendenciju da kasnije ima negativne posledice, posebno kada se u obzir uzme prodaja tokom istog perioda naredne godine, gde se podaci iskrivljuju. Da ne spominjemo da će problemi s poverenjem investitora i akcionara još neko vreme egzistirati. Ono što nije jasno je da li će biti preduzete bilo kakve sudske radnje protiv prodavaca ili distributera.\nU svakom slučaju, Australijanci koji budu želeli da priušte neki BMW, mogu da očekuju da će prodajne salone da preplave skoro novi automobili s malim brojem pređenih kilometara. Naravno, očekuju se i veliki popusti na ta vozila.\ntags: demo vozila nemački automobili prodaja automobila test automobili\nprevious Volkswagen smatra da je pogrešno koristiti univerzalne platforme za elektromobile\nnext Naslednik Citroena C6 i C5 uskoro u evropskim salonima\nEvo ja ću da budem zaštitno lice za BMW, mogu svakih 6 meseci da mi daju neki drugi model na test i promociju.


petak, 13. oktobar 2017. 13:18h\nGradsko veće Pančevo usvojilo je na današnjem zasedanju Odluku da se za direktore dva javno-komunalna preduzeća raspišu konkursi.\nGradsko veće Pančevo usvojilo je na današnjem zasedanju Odluku da se za direktore dva javno-komunalna preduzeća raspišu konkursi Pančevo.MOJKraj.rs\nPo Zakonu o javnim preduzećima, Grad je obavezan da donese Odluku o sprovođenju konkursa za izbor direktora.\nPrema današnjoj Odluci Gradskog veća, za izbor direktora u JKP "Zelenilo" i JP "Gradska stambena agencija" u narednom periodu biće raspisani konkursi.\nSlađana Feratović, sekretarka Sekretarijata za skupštinske poslove kazala je da će Odluka biti objavljena i u Službenom glasniku Republike Srbije, Službenom listu Grada, dnevnom listu Danas i na zvaničnoj prezentaciji Grada.\nNakon proteka roka od 30 dana od dana objavljivanja u Službenom glasniku Republike Srbije, prestaje i rok za prijavu svih zainteresovanih kandidata. Potrebno je držati se datuma kada su dva javna konkursa objavljena u Službenom glasniku Srbije, obrazložila je Slađana Feratović.\nČlanovi Gradskog veća prihvatili su i Odluku pančevačkog "Zelenila" za kreditno zaduženje, kako bi isplatilo otpremnine radnicima koji su se prijavili za dobrovoljni odlazak iz preduzeća, a u skladu sa odlukom o maksimalnom broju zaposlenih.\nJelena Batinić iz JKP Zelenilo obrazložila je zahtev ovog preduzeća da se kreditno zaduži kako bi mogli da isplate otpremnine za 17 radnika.\nJKP Zelenilo zbog teže materijalne situacije, po prvi put uzima kratkoročni kredit, namenski u vrednosti od 10 miliona dinara, uz otplatu na 12 meseci i sa minimalnom kamatom od 2 posto. Želimo da svoje kolege ispratimo i da ispoštujemo ovu brojku maksimalnog broja zaposlenih, kazala je Jelena Batinić.\nGradsko veće je pozitivno rešilo i zahteve za imenovanje stručnih radnika koji će obavljati nadzor nad izvođenjem radova u Železničkoj ambulanti i školi u Ivanovu, a koja su stigla na adresu Sekretarijata za investicije.


Aerodrom „Konstantin Veliki“ u Nišu dobiće novu terminalnu zgradu - JUGPRESS\nAerodrom „Konstantin Veliki“ u Nišu dobiće novu terminalnu zgradu\nNa aerodromu “Konstantin Veliki” u Nišu, danas je direktor Aerodroma Srbije Mihajlo Zdravković, potpisao ugovor sa predstavnikom firme “Konkord Vest” doo Beograd, o dogradnji pristanišne zgrade u okviru kompleksa Aerodroma. Potpisivanju Ugovora prisustvovali su ministar saobraćaja, građevinarstva i infrastrukture Tomislav Momirović i gradonačelnica Niša Dragana Sotirovski. Kamen temeljac dogradnje pristanišne zgade Aerodroma biće postavljen krajem marta, a završetak radova najavljen je za 24 meseca. Vrednosr radova je milijardu i 300 miliona dinara, a finansira ih Republika Srbija preko Aerodroma Srbije. Nakon rekonstrukcija, objekat Aerodroma Niš ukupne površine nešto veće od 10.000 kvadrata omogućiće optimalni nivo usluga u saglasnosti sa standardima, odnosno mogućnost za 640 putnika pri dolasku i pri odlasku. “Ova invensticija je najači dokaz politike Vlade Republike Srbije u ulaganje u ravnomeran regionalni razvoj i ovo će biti još jedna velika invensticija za Grad Niš, a podsetiću vas da smo samo pre nekoliko meseci imali priliku da sa predsednikom Republike i predsednicom evropske komisije prisustvujemo početku radova na železničkom Koridoru 10, delu pruge od Niša do Brestovca, takođe je predsednik prisustvovao početku radova od Niša do Merdara. Sa svim ovim invensticijama i ovom invensticijom na Aerodromu, Niš postaje saobraćajni centar ne juga Srbije, već ovog dela jugoistočne Evrope”, rekao je ministar Momirović.\nOn je naglasio da je polako krenuo i oporavak avio industrije. Mnoge kompanije lete sa Aerodroma u Nišu, tako da Momirović očekuje da se sa ovom investicijom približimo cilju od milion i po putnika koji će sa ovog aerodroma otputovati širom sveta.\n„Danas se pravi izazovi ogledaju kroz investicije, investiceje u infrastrukturu, putnu, železničku, aerodromsku, pre svega investicije u nova radna mesta. Čini mi se da postojeća Vlada Srbije ima jako velike, istorijske, rezultate u tom pravcu i to nam niko ne može oduzeti“, kazao je Momorović.\nGradonačelnica Niša Dragana Sotirovski je istakla da je ovo veliki dan ne samo za Grad Niš već i za zemlju.\n“Danas svi zajedno na ovom mestu ispisujemo jednu stranicu ne samo Aerodroma Srbije, nego i našeg Grada. Prvo što pitaju invenstitori koji svake nedelje dolaze u naš Grad jeste kakve su nam veze avio linija ka drugim gradovima u Evropi. Za njih je vreme novac i mi sa ponosom odgovaramo koje linije Niš ima. Još pre pola veka pokušavano je da se uspostavi avio linija između Niša i glavnog grada, danas smo u tome uspeli. Sve ove linije koje je Ar Srbija uspostavila iz Niša za nas znače, ne samo zbog razvoja privrede, već i zbog razvoja turizma. Sada treba da razmišljamo o novoj viziji, odnosno kada izmestimo prugu, da proširimo i pistu”, istakla je gradonačelnica Niša Dragana Sotirovski.\nO uslugama i kapacitetima koji će biti unapređeni dogradnjom novog objekata i rekonstrukcijom trenutnog govorio je Mihajlo Zdravković, direktor Aerodroma Srbije doo Niš.\n“Aerodrom Konstantin Veliki će za 24 meseca, koliko je Ugovorom predviđeno trajanje radova na izgradnji, dobiće izgled i funkcionalnost kakav njegovi putnici zaslužuju. Svega ovoga ne bi bilo da Vlada Republike Srbije i nadležno Ministarsvo nisu čvrsto stali iza Aerodroma Srbije i da Grad Niš nije verovao u ideju da je niški aerodrom treba da upravlja Republika Srbija. Siguran sam da će i dalje biti onih koji ne veruju u razvoj Aerodroma, ali im ja poručujem da pitaju kolege zaposlene koji pamte vreme sa minimalnim zaradima, kako je danas raditi na Aerodromu, sa kakvom opremom i na kakvim projektima“, istako je Mihajlo Zdravković, direktor Aerodroma Srbije.\nPrema njegovim rečima Aerodrom „Konstantin Veliki“ danas kreće put jednog modernog i savremenog kompleksa.\n„Novoizgrađeni deo objekata površine 7.784 kvadrata, dimenzija 38 puta 100 metara i rekonstruisani deo, ovaj u kome se sada nalazimo, površine 2.290 kvadrata, daje ukupno 10.074 kvadrata, što će omogućiti optimalni nivo usluga u saglasnosti sa standardima, odnosno 640 putnika pri dolasku i isto toliko pri odlasku“, kazao je Zdravković.\nU prizemlju pristanišne zgrade ukupno je projektovano 10 čeking šaltera, jedan za prijem i registraciju putnika sa predimenzionisanim prtljagom. Od ovog broja šaltera šest će biti namenjeno za tradicionalni čeking proces registracije putnika, dok je 4 namenjeno za predaju prtljaga za putnike koji su se čekirali onlajn. Takođe, projektovano je i tri seo-servis kioska na kojima se putnik sam može samostalno registrovati za let i dobiti kupon za ukrcavanje. Neposredno iznad tog prostora nalaziće se jedinstven prostor od 650 kvadrata namenjen za sortiranje prtljaga. Čekaonica za odlazeće putnike površine 670 kvadrata biće locirana u prizemlju sa četiri izlaza za ukrcavanje u avion, koji su projektovani tako da je svaki gejt moguće opslužiti autobusom za prevoz putnika do aviona. U prizemlju zgrade nalaziće se hol za podizanje prtljaga za putnike u dolasku sa tri ulaza ukupne površine 620 kvadrata. Predviđena je izgradnja osam šaltera za pasošku kontrolu koji će omogućiti da maksimalo vreme čekanja u redu ne bude veće od 10 minuta. Nakon pasoške kontrole biće prostor namenjen carinskoj kontroli u dolasku sa takozvanim crvenim i zelenim koridorom. Na spratu pristanišne zgrade nalaziće se prostor ukupne površine od 4000 kvadrata, koji će biti namenjen za komercijalne sadržaje. Aerodrom će ubuduće imati i čekaonicu za biznis klase, koju do sada nije imao.


Prijedor24 - Više od informacije! "ReStart": Veliki protesti 20. septembra\nHome / Vijesti / „ReStart”: Veliki protesti 20. septembra\n„ReStart”: Veliki protesti 20. septembra\nČlanovi organizacije „ReStart“ Srpska zajedno sa nekoliko banjalučkih odbornika danas su zakazali nove proteste i to za 20. septembar u 17 časova na Trgu Krajine.\nNakon što je Vlada Republike Srpske ignorisala sve njihove proteste, peticije, zahteve i performanse, kao što su obećali, zakazali su nove proteste i ostali pri svoja četiri zahteva.\n“Zovemo ljude na mirne, demoktarske proteste gde ćemo izraziti nezadovoljstvo odlukama Vlade Republike Srpske, ali i zbog njihovog ignorisanja naše peticije koju je potpisao 6.500 ljudi. Kako i ranije, tražimo ostavku ministra prosvete i kulture Dane Maleševića, tražimo da se poveća budžet za kulturu i da se udžbenici za decu sa poteškoćama u razvoju štampaju na srpskom jeziku i naravno da se budžet za kupovinu službenih vozila u Vladi Srpske ograniči na 50.000 KM”, rekao je Stefan Blagić, predsednik Organizacije „ReStart“ Srpska.\nBlagić dodaje da će ovog puta dodati još jedan zahtev, a to je da se zaustavi nameštanje konkursa, koje je moguće jer u konkursnoj proceduru za zapošljavanje u školama nema testa znanja, nego samo intervju.\n“Ako ovako ostane, činjenica je da će nam podobni učiti decu, a ne oni najkvalitetniji”, dodaje Blagić.\nPolicija spriječila Restartovce da poklone “zid plača” ministarki Davidović


Norveški "Dagbladet" tvrdi da ima dokaze da je Vorner, predsednik KONKAKAF, bio u kontaktu sa jednim preprodavcem i da je ugovorio prodaju kompleta ulaznica po mnogo višim cenama od regularnih uz procenat od čak 60 odsto. Iako posao sa tapkarošima nije završen, list je pozvao na istragu i podestio da ovo funkcioneru iz Trinidada i Tobaga nije prvi put da bude umešan u sumnjive radnje.\nVorner je preko porodične firme bio i jedan od ključnih igrača u skandalu sa preprodajom ulaznica za Svetsko prvenstvo 2002. godine, a mediji su ocenili da je tada zaradio oko 350.000 dolara. Spominjan je i kao "tapkaroš na najvišem" nivou i četiri godine kasnije, a spominjan je i u poznatoj istraživačkoj emisiji BBC-ja o "Panorama", koja se bavila korupcijom u vrhunskom sportu.\nInače, Vornerova podrška je jedan od ključnih argumenata u kandidaturi Sepa Blatera za novi mandat na čelu FIFA.


subota, 16 januar 2021 19:27\nKošarkaši Budućnosti uspeli su posle velike borbe i mnogo bolje igre u poslednjoj dionici da pobede Partizan sa 80:72, naprave kapitalan korak ka plasmanu u polufinale, dok su šanse Partizana da stigne do doigravanja za titule sve manje i manje.\nVremena za odmor kada su Budućnost i Partizan u pitanju nema.\nPodgoričani 19. januara u drugom kolu TOP 16 faze Evrokupa gostuju Cedevita Olimpiji, a Partizan ide u Pariz na megdan Metropoliten Levaloi.\nPodsećanja radi, u prvom kolu, Budućnost je nadigrala Burg, a Partizan je bio ubedljiv protiv Trenta.\nZvezda sigurno do pobede protiv Borca\nCrno-beli stali na pola koša od finala Kupa "Radivoj Korać". Zvezda je bila bolja\nMega u poslednjem sekundu do pobede protiv Mornara\nPartizan se oprostio od plej-ofa nakon novog poraza\nPREPORUKA ZA VAS « Situacija na Australijan open "suluda" – igrači "zarobljeni" u sobama Novo odlaganje Olimpijskih igara? »


Niška televizija » 66 godina Zavoda za zaštitu prirode (VIDEO)\nObjavljeno 25.04.2014. 16:39\nZavod za zaštitu prirode obeležava 66 godina rada i postojanja. Tim povodom u Galeriji „Srbija“ organizovana je prezentacija ove Ustanove, čiji je jedan od prioriteta realizacija dugoročnog Projekta „Natura 2000″.\nOd ukupne teritorije Srbije, trenutno je zaštićeno oko 6 odsto njene teritorije. Na osnovu evropskog zakonodavstva, koje treba da uvrstimo u svoj sistem, do 2020, u našoj državi bi trebalo da bude zaštićeno oko 18 odsto ukupne površine.\nOna područja koja odlikuje izražena geološka, biološka, ekosistemska raznovrsnost, zbog čega se aktom o zaštiti proglašavaju zaštićenim područjima od opšteg interesa. Pod režim zaštite stavljaju se i ona područja koja su od značaja za opstanak migratornih vrsta shodno međunarodnim propisima. Takođe, zaštićena područja mogu se prekogranično povezivati sa zaštićenim područjima drugih država.\nZavod izrađuje studije zaštite prirodnih dobara su na raspolaganju svim zainteresovanim, privatnim ili fizičkim licima, kojima su dostupne u prostorijama biblioteke Zavoda.\nInače, među najugroženijim životinjama u Srbiji su beloglavi i suri orlovi, ptica eja i bela kanja, a među biljkama stahis milani, ramonda natalia i ramonda serbika. Zanimljivo je da žalfija kao mediteranska biljka, severnije uspeva jedino u Sićevačkoj klisuri.


utorak, 2. oktobar 2018. 16:06h\nU Pančevu je danas upriličen prijem kod gradonačelnika za učenike romske nacionalne zajednice koji su sa vrlo dobrim i odličnim uspehom završili školsku godinu.\nPohvalnice je đacima uručio gradonačelnik Pančeva Saša Pavlov Pančevo.MOJKraj.rs\nSvečanosti su prisustvovali Miloš Nikolić, direktor Kancelarije za inkluziju Roma, Milenko Čučković, član gradskog veća zadužen za socijalna pitanja i zapošljavanje i Pava Novakov Čabrilovski, koordinatorka za romska pitanja u Gradskoj upravi Pančevo.\nGradonačelnik Pančeva učenicima je uručio pohvalnice za postignuti uspeh u prošloj školskoj godini.\nUčenici osnovnih i srednjih škola su dobili i jednokratnu finansijsku pomoć Grada od 4.000 dinara. Ove godine 190 učenika romske nacionalnosti završilo je školsku godinu sa vrlodobrim ili odličnim uspehom.\nNagrađenim osnovcima i srednjoškolcima i njihovim roditeljima obratili su se gradonačelnik Pančeva Saša Pavlov, Miloš Nikolić, direktor kancelarije za inkluziju Roma i član Gradskog veća zadužen za područje rada, zapošljavanja i socijalne politike Milenko Čučković.\nGradonačelnik je čestitao učenicima na postignutim rezultatima, pohvalio njihovu marljivost i kontinuitet u radu i pristupu školskim obavezama i poručio im da ove osobine, bitne i u toku školovanja i u životu, nastave da neguju i unapređuju, poželevši im da i nakon školovanja na osnovu postignutih uspeha nastave da postižu uspehe u svom daljem razvoju.\nMiloš Nikolić, direktor Kancelarije za inkluziju Roma kaže da je ponosan što je jedan od njegovih prvih radnih zadataka poseta Pančevu i izrazio zadovoljstvo što vidi ovoliki broj dece romske nacionalnosti koja sa vrlodobrim i odličnim uspehom završavaju školu.\nZa našu nacionalnu zajednicu obrazovanje je od velikog značaja za dalje postizanje uspeha i drago mi je što ste i vi i vaši roditelji to uvideli. Nastavite sa dobrim rezultatima i u daljem školovanju, rekao je Nikolić.\nMilenko Čučković, član gradskog veća istakao je da Pančevo ima izrađenu Strategiju za integraciju Roma, kao i lokalni akcioni plan za integraciju Roma po kojem se obezbeđuju izdvajanja iz gradskog budžeta. Ove godine izdvojeno je sedam miliona dinara.\nSredstva su pre svega namenjena za nabavku udžbenika, zatim za nagrade vrlodobrim i odličnim učenicima koji su uspešno završili školu, kao i za izdavanje ličnih dokumenata koje pojedini Romi još uvek nemaju. Prošle godine u okviru Lokalnog akcionog plana zapošljavanja kroz stručnu praksu zaposlili smo nekoliko Roma, kao i kroz javne radove koje smo imali na području Grada. Sa time smo nastavili i ove godine, kazao je Čučković.\nnagrade romskim đacima


je tehnika štampe gde se boja prenosi sa ofset ploče na gumeni plašt, a sa njega na tabak papira. Ofset štampa je indirektni postupak umnožavanja (štampanja) forme na papirnu podlogu. Ceo taj postupak zahteva određenu primenu, tačnije izradu ploča za kolorne fajlove i samim tim postoje fiksni troškovi koji isključuju isplativost mali tiraža, ali i sam postupak produkcije traje par dana.\nTehnika ofset štampe se koristi za štampu velikih i srednjih tiraža, i idealna je tehnika za sve štampane forme koje zahtevaju odeđenu preciznost. Tehnike dorade ofset štampe parcijalnim lakom ili ofsetnim lakom, štancovanje u krivolonijskim formama jer za razliku od digitalne štampe postoje mnogo manja odstupanja u kvalitetu otiska i samoj preciznosti štampane forme.\nTehnikom ofset štampe rade se brošure, flajeri, vizit karte, memorandumi, lifleti, knjige...\nAko vam je potrebna hitna isporuka za isti dan u malim i srednjim tiražima, onda je pravo rešenje digitalna štampa na tabak.\nOpremljeni smo sa ofset mašinom formata B3. Tako da u kratkom vremenskom roku možemo da isporučimo štampane forme, a posedujemo i sve potrebne doradne mašine kao i opremu za plastifikaciju tabaka čime smo u mogućnosti da ponudimo veoma konkurentne i tržišne cene ofset štampe.\nAko vam je potrebna pomoć u definisanju posla, specifikacije materijala ili izrade probnih uzoraka u digitalnoj formi pre izrade tiraža uvek smo spremni da izađemo u susret i pomognemo u zajedničkom poslovnom interesu.


Poslednji takav napad je pokrenuo redovni profesor Filozofskog fakulteta u Kosovskoj Mitrovici i poslanik vladajuće stranke, Marko Atlagić na zasedanju Skupštine Srbije 11. februara 2019. kada je, uz odobravanje prisutnog resornog ministra, ponovio da nema „ozbiljnih imena“ među nastavnicima i saradnicima našeg Fakulteta koji su podržali građanske proteste (01:01:30 snimka). Tom prilikom je Marko Atlagić izrekao veliki broj neistina i uvreda na račun potpisnika ovog proglasa, počevši od Marije Bogdanović za koju je tvrdio da nije profesor emeritus Univerziteta u Beogradu već da ovaj status ima u Nikšiću (?!). Nastavio je sa uvredama i neistinama na račun profesora Sretena Vujovića, Miodraga Zeca, Đokice Jovanovića, Dragana Bulatovića i profesorki Ane Pešikan i Tinde Kovač Cerović. Našem kolegi, docentu Jovu Bakiću, zamera što je, u skladu sa zakonom,[efn_note]Pravilnik o minimalnim uslovima za sticanje zvanja nastavnika na Univerzitetu u Beogradu, Glasnik Univerziteta u Beogradu, br. 192/16, 195/16 i 199/17.[/efn_note] dva puta biran u zvanje docenta. Istovremeno, kada je u pitanju šef poslaničkog kluba njegove stranke koji je takođe dva puta biran u zvanje docenta na Pravnom fakultetu u Novom Sadu, to mu ni najmanje ne smeta.


Negirao krivicu: Pritvor za direktora staračkog doma u kom je zaražen ogroman broj ljudi - Sputnjik Srbija\n14:40 30 Oktobar 2020\nNegirao krivicu: Pritvor za direktora staračkog doma u kom je zaražen ogroman broj ljudi\n10:23 15.04.2020 (osveženo 10:27 15.04.2020) Preuzmite kraći link\nDirektor Gerontološkog centra u Nišu Milan S. (47), u čijoj je ustanovi virusom korona zaraženo najmanje 139 ljudi, saslušan je u Višem tužilaštvu u Nišu, nakon čega mu je na predlog tužilaštva, sud odredio pritvor.\nMilan S. se tereti za teško delo protiv zdravlja ljudi u vezi sa krivičnim delom prenošenje zarazne bolesti, rekao je za Tanjug portparol tužilaštva Boris Radonjić.\nNa saslušanju u tužilaštvu, osumnjičeni je negirao izvršenje krivičnog dela za koje se tereti, a sumnja se da nije preduzeo sve neophodne mere i radnje kako bi sprečio širenje zarazne bolesti kovid 19, usled čega je u Gerontološkom centru zaraženo 135 korisnika usluga i četvoro zaposlenih.\nPo predlogu tužilaštva, rešenjem sudije za prethodni postupak Višeg suda u Nišu, Milanu S. je određen pritvor do 30 dana, napomenuo je Radonjić.\nPritvor mu je određen zbog okolnosti da bi boravkom na slobodi mogao uticati na svedoke koje je potrebno ispitati, kao i jer je za krivično delo koje mu se stavlja na teret propisana kazna zatvora veća od 10 godina, a usled težine posledica, došlo je do uznemirenja javnosti u meri koja može ugroziti nesmetano vođenje krivičnog postupka, precizirao je portparol tužilaštva.\nvirus korona, Gerontološki centar, starački dom, Niš\n14:39 Prikuplja se pomoć za hrabru devojčicu Minju Draganić, teško povređenu u požaru


Mirjana Petrović – slike i objekti | Jovan Despotović\nMirjana Petrović – slike i objekti\nProtekla decenija sa svim njenim ratnim dramama, masovnim razaranjima i egzodusima na različite načine je ostavljala tragove u umetnosti.\nČest slučaj bilo je kritičko angažovanje kome su autori pribegavali svedočeći o tom vremenu gotovo na dokumentaran način, dakle direktno reagujući na te destruktivne socijalne, ekonomske i političke procese. Međutim, bilo je isto tako osetljivih stvaralaca koji su drugačijim plastičkim “govorom”, ali takođe neposredno, učestvovali u takvim okolnostima opisujući ih simboličkim predstavama krajnje neobičnom imaginacijom ili prizorima koji na prvi pogled nisu imali sličnosti sa realnošću ali su sa publikom uspostavljali neophodne veze za prenošenje željenih poruka.\nJedna od takvih slikarki je i Mirjana Petrović (rođema u Sarajevu 1965. gde je završila Akademiju likovnih umetnosti 1988; od 1989. živi i radi u Beogradu) koja je već čitavu decaniju prisutna u našem likovnom životu uporno gradeći jedan izrazito individualni svet zasnovan na njenim najdubnjim, najintimnijim slojevima imaginacije.\nAko je sa ranijih izložbi ostala upamćena kao umetnica koja je pokazivala očiglednu tendenciju da “iskorači” iz medija prevazilazeći okvire slike kao predmeta – radeći i po ramovima, pa i na zidovima na kojima su oni bili postavljeni, moglo se očekivati da ona u jednom trenutku potpuno uđe u prostor, upravo da načini trodimenzionalne objekte. Sadašnja izložba u Izložbenom salonu Centralnog kluba Jugoslovenske armije je to i pokazala – sem slika – ulja na lesonitu nastalih između 1997. i 1999. godine koje su ostale u okviru njene poznate ikonografije svedenih, začudnih spodoba agresivnog kolorita, pojavila se i puna plastika islikana na potpuno isti način i sa identičnim likovnim narativom.\nKatakada se u njima prepoznaje strahotnost vremena koje smo svi preživljavali tokom poslednje dve godine, katkada tu provejava neka tiha, pritajena i sve obeshrabrenija ironija koja je u radovima sa početka devedesetih bila znatnija.\nTo sve intenzivnije povlačenje umetnika u sebe, u vlastite svetove, ta sve prisutnija potreba da se ne samo u umetnosti opstoji u imaginarnom svetu, samo je jedan od odbrambenih mehanizama kome su izrazito senzibilizovani autori probegavali i proteklom vremenu opštih i kolektivnih drama.\nA primer rada Mirjane Petrović u tom pogledu ostaće zabeležen među najautentičnijima u srpskom stvaralaštvu ove epohe.\nTreći program Radio Beograda, Beograd, 17. 11. 2000


► Jeremić: Osnovni zadatak Narodne stranke je vraćanje morala u politiku\nPredsednik Narodne stranke Vuk Jeremić izjavio je danas da će opozicija bojkotom predstojećih "lažnih izbora" pokazati građanima spremnost na žrtvu i da joj nije stalo samo do ličnih privilegija.\n"Politika i etika su danas u Srbiji duboko zavađene. Svaki pristup ozdravljenju društva suštinski mora da se zasniva na povratku morala u politiku. To je ono na čemu je nastala Narodna stranka i ono za šta ćemo se zalagati u godinama koje su pred nama", rekao je Jeremić televiziji N1.\nJeremić je naveo da je apatija u društvu jedan od najvećih problema zbog kojih nije lako zamisliti brzu promenu vlasti, i podsetio na reči jednog francuskog mislioca da "narod nikada ne gubi snagu, već samo volju".\nPredsednik Narodne stranke je ocenio da je značajan deo građana izgubio volju.\n"Da bismo narodu vratili volju, moramo povratiti veru, odnosno poverenje. Bojkot je apsolutno neophodan i da bi građani videli da u opoziciji postoje ljudi koji se bave politikom ne samo zarad sopstvenih privilegija, poslaničkih ili odborničkih mesta i nekakvih apanaža, već da su spremni da podele sudbinu naroda i idu težim putem, umesto da za nadoknadu učestvuju u tragičnom cirkusu kao što su 'pinkovski' izbori i sednice sadašnjeg parlamenta", rekao je Jeremić.\nJeremić je istakao da je bojkot "lažnih izbora" preduslov da se dođe do normalnih izbora, i dodao da sistem ne može da promeni onaj ko je spreman da parazitira u njemu, te da na predstojećim izborima neće učestvovati niko ko nije u direktnom dogovoru sa režimom.\nPredsednik Narodne stranke je rekao da bi potpis na sporazum o "razgraničenju" sa Kosovom i Metohijom, o kojem pregovara predsednik Srbije Aleksandar Vučić i koji predviđa stolicu Prištine u UN, predstavljao akt veleizdaje i priznanje južne srpske pokrajine kao nezavisne države.\n"Režimski mediji će pokušati da predstave da kosovska stolica u UN ne znači priznanje, što je najveća laž. Može Vučić da govori da je crno belo, ali to znači priznanje. Kosovu je potrebno još samo članstvo u UN da bi zaokružilo svoj međunarodno-pravni subjektivitet", naveo je Jeremić.\nJeremić je rekao da Narodna stranka nije protiv pregovora sa Albancima, ali se apsolutno protivi potpisivanju akta kojim bi Srbija otpisala svoj suverenitet nad teritorijom Kosova i Metohije i kojim bi Priština dobila punopravno članstvo u UN.\n"Mi bismo razgovarali sa kosovskim Albancima i sa njima pokušali da rešimo more zajedničkih problema, da uspostavimo ekonomsku saradnju, koja danas ide isključivo preko kriminalaca sa severa Kosova, naučnu i kulturnu saradnju i obezbedimo uslove za normalan život na ovim prostorima, bez obzira što se ne možemo složiti o statusu", rekao je Jeremić.\nDodao je da bi trebalo pokazati strpljenje i čvrstinu kako bi kosovski Albanci shvatili da u Beogradu niko nikada neće biti spreman da im prizna nezavisnost i da bi tek tada "pragmatizam obe strane naložio da se govori o nečemu što ima smisla".\nJeremić je, povodom jučerašnje Skupštine Narodne stranke, rekao da su usvojeni programi o ekonomiji, poljoprivredi, kulturi i dijaspori, čija bi primena trebalo da počne prvog dana po promeni vlasti.\n"Očekivanja građana posle promene vlasti biće mnogo veća nego 5. oktobra i tada neće biti vremena da se smišlja šta i kako činiti. Sada je vreme da se planira kako podići Srbiju iz pepela", rekao je Jeremić.\n4.11.2019, 14:10h Slavko Preporuči\nApsolutno se slažem. Neophodno je da se moral vrati u politiku.Očigledno je da vlast to ne može. Čime garantujete da vi to možete?


Šverc - Blic Online\nIran zaplenio strani brod sa ŠVERCOVANOM NAFTOM\nIranska mornarica zaplenila je strani brod u vodama Persijskog zaliva zbog krijumčarenja dizela, izjavili su danas iranski zvaničnici.\nTužilaštvo BiH podiglo je optužnicu protiv bračnog para Željka (56) i Stane (55) Stanković iz Srebrenika koja ih tereti da su nezakonito stavljali u promet veću količinu duvana i duvanskih prerađevina koje nisu bile obilježene akciznim markicama BiH.\nVELIKA AKCIJA NA GRADINI Putnicima rekli da su dobili gratis putovanje u Tursku pa u podu autobusa pokušali da prošvercuju 53 KILOGRAMA MARIHUANE\nCarinici su danas na prelazu Gradina uspeli da spreče pokušaj krijumčarenja 53 kilograma marihuane skrivene u fabričkim šupljinama jednog autobusa.\nKAMERUNCI ŠVERCOVALI FALSIFIKOVANE NOVČANICE Pali na skopskom aerodromu sa milion lažnih evra!\nPolicija je na Medjunarodnom aerodromu u Skoplju uhapsila dvojicu Kamerunaca kod kojih je pronadjeno skoro milion falsifikovanih evra, javili su večeras lokalni mediji.\nOsumnjičeni za šverc 1.400 kilograma kokaina Budimir Krstović i njegova kćerka Marina iz Ekvadora su primili tri kontejnera poručenih banana, od kojih su dva bila puna droge. Treći tovar na kom se nalazilo samo voće odmah je poslat u Srbiju, a dva, sa belim prahom "teškim" oko 100 miliona evra, prevezena su na posed Krstovića. Crnogorska policija je navela da ima saznanja čija je ovo pošiljka zapravo, ali to javnosti još ne mogu da saopšte.\nPRIVEDEN SRBIN (21) U SLOVENIJI Prevozio migrante iz Pakistana i Bangladeša\nSlovenačka policija privela je više domaćih i stranih državljana, uključujući državljanina Srbije, osumnjičenih za organizaciju ilegalnih migracija, saopšteno je danas iz slovenačkog MUP-a.\nMAĐARSKA POLICIJA UHAPSILA SRBINA Muškarac uhvaćen kod Đera pokušao da prokrijumčari osmoricu migranata\nKako je CIA štitila Đukanovića i dopustila šverc cigareta: Bivši američki ambasador o Milu i Miloševiću\nVilijam Montgomeri, bivši ambasador SAD u Srbiji i Crnoj Gori, Hrvatskoj i Bugarskoj, izjavio je da su SAD u Cavtatu imale brod sa ekipom CIA.\nMarkoviću sedam godina zatvora! Trebalo da dobije više od MILION DOLARA za nadgledanje najvećeg šverca kokaina u ISTORIJI SAD\nPomorac Boško Marković (39) trebalo je da dobije više od milion dolara za nadgledanje krijumčarenja i skrivanja kokaina na brodu "MSC Gayane".\nPOLICIJA SRBE PRATILA MESECIMA Krimi-grupa koja je švercovala tonu kokaina kroz Portugal uhapšena u toku pripreme transporta droge vredne VIŠE OD 10 MILIONA EVRA\nIstraga protiv četvorice optuženih u Portugalu nadomak grada Faro za šverc 1,1 tone kokaina, prema rečima direktora portugalske specijalne policije Antonia Madureira, pokrenuta je još pre nekoliko meseci.\nPripadnici Ministarstva unutrašnjih poslova u Beogradu podneće krivične prijave protiv dva muškarca, stara 47 i 56 godina, zbog postojanja osnova sumnje da su izvršili krivično delo nedozvoljen promet akciznih proizvoda.\nGrčka policija zaplenila je 35 kilograma kokaina na brodu iz Ekvadora koji je 7. decembra uplovio u luku Pirej i veruje da su u tu krijumčarsku operaciju umešane crnogorske i srpske kriminalne grupe, piše Dan.\nOD BILEĆANINA ODUZETE CIGARETE I ORUŽJE Švercovane cigarete prevozio u audiju\nPolicija je u mestu Miholjače u gatačkoj opštini oduzela 7.550 kutija cigareta različitih vrsta koje su bile u prtljažniku i na zadnjem sedištu automobila kojim je upravljao Bilećanin.\nZoran Jakšić (61), desna ruka vođe klana "Amerika", koji je u Peruu uhapšen zbog šverca 800 kilograma kokaina, na sve načine pokušava da se dokopa slobode. Nakon što su lokalne vlasti osujetile njegov plan da iz zatvora "Kastro Kastro" pobegne kroz iskopan tunel u javnosti je obelodanjen još jedan njegov neuspeo pokušaj bekstva. Ovog puta Jakšić je pokušao da plati svoju slobodu ponudivši policajcima koji su ga hapsili mito od 100.000 dolara!


Samo jednu metu imaju i ovde i u Prištini mene\n7 Dec 2019, 11:33 RTV Maja Kostić\nPredsednik Srbije Aleksandar Vučić rekao je danas da je Aljbin Kurti sa svoja tri principa za dijalog, počeo da se bavi kadrovskim pitanjima u Beogradu, ali i da je očigledno da se u Prištini vodi ista kampanja protiv njega kakva se vodi i u Beogradu.\n"To što je rekao meni je kompliment, jer se protiv mene vodi kampanja kao o velikom izdajniku, i ta kampanja je ista kao i ovde. Sve što mi rade ovde, isto rade i u Prištini. Samo im je jedna meta, a slučajno sam to ja, nikog drugog ne pominju", rekao je Vučić.\nVučić je izjavio da će potpredsednik SNS Miloš Vučević u ponedeljak podneti krivičnu prijavu protiv njega i njegovog brata Andreja Vučića zbog slučaja Jovanjica, kako bi se nadležni organi pozabavili tim slučajem i da se konačno otkrije istina.\n"Andrej nikada nije čuo, ni video uhapšenog vlasnika Jovanjice Predraga Koluviju", rekao je Vučić i dodao da slučajno nije, a i da jeste - ne vidi kako bi to značilo bilo kakvu njegovu odgovornost za ono što se dogodilo u Jovanjici.\n"Vučević će podneti prijavu protiv mene i Andreja zbog Jovanjice, da nas nadležni saslušaju i donesu zaključke", rekao je Vučić.


Od proleća Omladinski klub u Bačkom Petrovom Selu - Portal Moj Bečej - Bečejske opštine iz ugla građana!\nNaslovna Aktuelne vesti bečejskih opština Mladi Od proleća Omladinski klub u Bačkom Petrovom Selu\nOd proleća Omladinski klub u Bačkom Petrovom Selu\nRadna akcija u toku\nSudeći prema angažmanu mladih volontera, od proleća bi u Bačkom Petrovom Selu mogao sa radom da počne Omladinski klub. To znači da će mladići i devojke okupljeni oko Omladinske grupe „Mladi za naše selo“, kao i oko drugih udruženja i pojedinci, imati prostora za okupljaje, druženje, ali i planiranje i realizaciju aktivnosti.\n-Kancelarija za mlade opštine Bečej iz sopstvenih budžetskih sredstava finansira adaptaciju prostorije nekadašnje poreske filijale u Bačkom Petrovom Selu, koja će od ovog proleća biti adaptirana u omladinski klub, rekao je pomoćnik predsednika opštine Bečej zadužen za mlade Dane Mandić.\nInicijativa za uređenje ovog prostora potekla je od omladinske organizacije „Mladi za naše selo“, a vrednost radova iznosi 250.000 dinara.\nDo sada su aktivnosti za mlade u najvećom potiskom selu realizovane na raznim javnim mestima poput Doma kulture, ogranka Narodne biblioteke, a sada će im i prostor koji se oprema biti na raspolaganju.


Canon EOS R5 – napravljen za profesionalce - Canon Montenegro\nSnažne profesionalne performanse\nEOS R5 može da snima slike od 45 MP brzinom do 20 kadrova u sekundi, uz istovremeno automatsko fokusiranje sa praćenjem. Ovaj nivo performansi – koje pokreće prilagođeno DIGIC X procesor – omogućava vam da snimate slike koje ranije jednostavno niste mogli da snimite.\nMartin Bisig je bio jedan od prvih profesionalaca koji je testirao mogućnosti za snimanje filmova fotoaparata EOS R5 kompanije Canon, snimajući dinamičnu akciju sa vozačima brdskih bicikala i skejtborderima. Snimljeno pomoću Canon EOS R5 sa objektivom Canon RF 15-35mm F2.8L IS USM pri 15 mm, 1/800 s, f/9 i ISO 250. © Martin Bissig\nBrzina kakvu do sada niste iskusili\nEOS R5 vam omogućava da fotografišete teško uhvatljive trenutke kao nikada pre, uz snimanje slika punog formata od 45 MP zadivljujućom brzinom od 201 kadrova u sekundi, u potpunoj tišini i sa punim AE i AF praćenjem.\nBez obzira na to da li snimate sport, reportaže, divlje životinje ili portrete, EOS R5 vam pruža veće šanse da zabeležite savršen trenutak u vremenu. A kada je potrebno da koristite mehanički zatvarač, uzastopno snimanje je dostupno munjevitom brzinom od 12 kadrova u sekundi1: vodeće performanse u klasi za fotoaparat punog formata bez ogledala.\n© Martin Bissig / Canon ambasador\nVrhunsko elektronsko tražilo\nEOS R5 ima elektronsko tražilo koje je toliko napredno da imate osećaj da nema ničega između vas i subjekta koji fotografišete. Zahvaljujući rezoluciji od 5,76 miliona tačaka, 100% pokrivanju i brzini osvežavanja od 120 kadrova u sekundi, možete potpuno da se prepustite sceni uz pregledanje kako će slike izgledati prilikom snimanja.\nElektronsko tražilo upotpunjuje ekran od 3,15 inča osetljiv na dodir sa 2,1 miliona tačaka i promenljivim uglom koji može da se okrene od tela fotoaparata i rotira za 270˚, za udobno snimanje iz nezgodnih uglova. Ekran takođe može da se rotira i postavi uz telo fotoaparata radi zaštite.\nSenzor sa zadnje strane modela EOS R5 automatski prebacuje između elektronskog tražila i ekrana kako podižete fotoaparat na oko, uz mogućnost različitog konfigurisanja u zavisnosti od toga da li je ekran preklopljen.\nEOS R5 takođe može da se programira tako da isključi pozadinsko osvetljenje LCD ekrana kako bi korisnici mogli da isključe LCD ekran i da koriste elektronsko tražilo, uz pregledanje slika na većem LCD ekranu. Ovo je operacija koja je poznata svim korisnicima DSLR fotoaparata.\nDIGIC X procesor slike\nFenomenalnom brzinom uzastopnog snimanja, izvanrednim kvalitetom slike i vodećim automatskim fokusom u klasi na modelu EOS R5 upravlja DIGIC X procesor, koji pokreće i druge funkcije fotoaparata i garantuje brz odziv i rukovanje.\nDva slota za kartice, sa podrškom za CFexpress\nEOS R5 ima dva slota za memorijske kartice: jedan za univerzalno kompatibilne SD kartice (sa podrškom za brze UHS-II SD medije); a drugi slot za ultrabrze CFexpress kartice koje pružaju neverovatnu brzinu potrebnu za održavanje rafala od 20 kadrova u sekundi do 180 RAW datoteka i za neke od video formata više rezolucije na modelu EOS R5.\nMaks. Brzina prenosa 1,97 GB u sekundi 321 MB u sekundi\nPošto je fotoaparat izuzetno prilagodljiv, to je slučaj i sa načinom korišćenja kartica. Možete da podesite fotoaparat i da sačuvate postavke fotoaparata na jednu od memorijskih kartica. To vam omogućava da delite postavke sa prijateljem ili, ako imate dva fotoaparata, da ih kopirate na oba. Ova funkcija takođe je korisna kada šaljete fotoaparat na servis – možete ponovo da učitate sve svoje postavke kada ga ponovo dobijete.\nCanon EOS R5 takođe ima dva slota za kartice – jedan za brze CFexpress kartice, a drugi za univerzalno kompatibilne SD kartice.\nNova baterija većeg kapaciteta\nEOS R5 napaja napredna nova baterija LP-E6NH, koja ima za 20% veći kapacitet od starijih baterija LP-E6N, što vam omogućava da napravite (u proseku) 490 snimaka pomoću jednog punjenja.*\nBaterije LP-E6NH mogu da se pune pomoću priloženog punjača ili u fotoaparatu pomoću USB C 3.1 kabla sa izlaznom snagom od 5 V / 1,5 A. Takođe je dostupan rukohvat sa baterijom BG-R10 koji može da primi dve baterije odjednom, za duže vreme snimanja.\nStarije baterije LP-E6 i LP-E6N su kompatibilne sa modelom EOS R5, ali najveće brzine snimanja i punjenje u fotoaparatu nisu dostupni kada koristite LP-E6.\n* U skladu sa CIPA standardima, pri 23 ˚C, kada se koristi LCD u režimu uštede energije\nProfesionalni kvalitet izrade\nEOS R5 ima kućište od legure magnezijuma koje je napravljeno tako da može da izdrži izazove profesionalne upotrebe. Bezbednosne zaptivke štite od prašine i vlage, pa možete da nastavite da snimate sa pouzdanjem bez obzira na vremenske uslove.


Nemačka predložila proširenje sankcija Rusiji zbog „Simensa“ - Sputnjik Srbija\n22:40 07 Maj 2021\nNemačka predložila proširenje sankcija Rusiji zbog „Simensa“\n13:13 24.07.2017 (osveženo 13:51 24.07.2017) Preuzmite kraći link\nNemačka je predložila da se prošire sankcije Rusiji zbog „Simensovih“ turbina koje su isporučene Krimu, prenela je agencija Rojters pozivajući se na diplomatske izvore.\n„Simens“ prekida isporuku energetske opreme ruskim kompanijama\nAgencija navodi da je Berlin predložio da se na sankcioni spisak dodaju tri-četiri ruska državljanina i organizacije. Evropska unija mogla bi da razmotri nova ograničenja u sredu. Prema rečima diplomatskog izvora, na spisak sankcija mogli bi biti uključeni zaposleni u Ministarstvu energetike i ruska kompanija koja je prevozila turbine.\nKompanija „Simens“ odbila je da komentariše ove informacije.\nJuče je list „Bild am zontag“, pozivajući se na predstavnika nemačkog Ministarstva spoljnih poslova napisao da će se situacija sa turbinama dovesti do pogoršanja odnosa dve zemlje.\nO sankcijama zbog „Simensa“\nKremlj neće komentarisati medijske izveštaje o mogućem proširenju evropskih sankcija Rusiji u vezi sa situacijom oko „Simensovih“ turbina, rekao je Peskov.\n„Ne smatramo da je moguće komentarisati saopštenja Rojtersa koje se ne poziva ni na kakve posebne izvore. Često su se slični izveštaji pokazivali kao lažni. Zbog toga ne smatramo da je moguće da se to komentariše“, odgovorio je Peskov novinarima na pitanje o stavu Kremlja u vezi sa medijskim izveštajima o planovima EU da proširi sankcije Rusiji u vezi sa situacijom oko „Simensovih“ turbina.\nNemački koncern „Simens“ saopštio je ranije da su sve četiri njegove turbine koje su bile namenjene za projekat u Tamanju isporučene na Krim nezakonito. Zbog toga je kompanija predložila da se ugovor anulira, a turbine otkupe. „Simens“ namerava i da prekine sporazum sa ruskim kompanijama i obustavi isporuke po ugovorima koji su na snazi u firmama koje kontroliše država.\n„Simens“ između Berlina i Moskve\nRuski poslanik: Odluka „Simensa“ — gubitak za samu kompaniju\nturbine, sankcije Rusiji, Simens, Nemačka\n07/05 22:40 Cene nafte popustile


Beograd, 30. Avgust 2011. PR Objave: Saopštenje -\nUdruženje gradjana RODITELJ uradilo je pilot istraživanje o korupciji u zdravstvu u okviru kampanje "Za zdravlje! Zajednički protiv korupcije!", koji Udruženje RODITELJ sprovodi u saradnji sa GI "Majka hrabrost" pod pokroviteljstvom Razvojnog fonda Ujedinjenih nacija (UNDP).\nRezultati istraživanja su poražavajući: Svaka druga osoba u Srbiji ima ili je imala iskustva sa korupcijom u zdravstvenim ustanovama; četvrtini ispitanika novac je direktno tražen, a polovini indirektno; skoro polovina ispitanika je iz državnih klinika upućivana na privatne klinike kako bi tamo obavili procedure ili preglede koji su inače pokriveni zdravstvenim osiguranjem; na dodatno plaćanje usluga najveći broj ispitanika se odlučuje zbog straha od lošeg tretmana lekara i medicinskog osoblja ili skraćenja vremena čekanja na određenu intervenciju; čak oko 40% ispitanika nije svesno da "čašćavanje" medicinskog osoblja predstavlja vid korupcije; više od polovine ispitanika nije upoznato sa svojim pravima kao pacijenata i obavezama lekara i medicinskog osoblja u zdravstvenim ustanovama.\nProjektom "Za zdravlje – zajednički protiv korupcije!" Udruženje RODITELJ želi da utiče na osnaživanje korisnika zdravstvenih usluga da identifikuju različite pojavne oblike korupcije, ali i na podizanje nivoa svesti, kako pojedinaca tako i nadležnih institucija i ustanova, o sopstvenoj odgovornosti u borbi protiv korupcije. Sprovođenje adekvatne i efikasne državne kampanje i edukacija korisnika zdravstvenih usluga o mehanizmima za zaštitu od korupcije, pravima pacijenata i načinima njihovog ostvarivanja, uticaće se na na smanjenje opšte tolerancije na korupciju, što dovodi do podizanja kvaliteta usluga u sistemu obaveznog zdravstvenog osiguranja koji se primenjuje Srbiji.\nroditelj, udruzenje roditelj, korupcija u zdravstvu


Art magazin - Izložba Diploma 2014 Fakulteta primenjenih umetnosti u Beogradu\nBEOGRAD. Muzej primenjene umetnosti u Beogradu predstavlja od 10. jula do 20. avgusta 2014. izložbu "Diploma 2014" Fakulteta primenjenih umetnosti u Beogradu. Muzej primenjene umetnosti, u svojim galerijama, već tradicionalno, priređuje izložbu diplomaca Fakulteta primenjenih umetnosti u Beogradu. Na izložbi "Diploma 2014" predstaviće se stotinak studenata završne godine svojim najuspešnijim radovima.\nNa Fakultetu primenjenih umetnosti Univerziteta umetnosti u Beogradu od 1943. godine školuju se stručnjaci za različite umetničke veštine i likovne discipline koje se izučavaju na deset specijalizovanih odseka i osam ateljea. Izložba obuhvata radove sa svih odseka: Industrijski dizajn, Zidno slikarstvo, Unutrašnja arhitektura, Primenjeno vajarstvo, Primenjena grafika - Grafika i knjiga, Grafički dizajn, Fotografija, Scenografija, Kostim (Savremeno odevanje; Scenski kostim), Tekstil, Keramika i Konzervacija i restauracija (Konzervacija i restauracija slika; Konzervacija i restauracija skulptura; Konzervacija i restauracija umetničkih dela na papiru).


gejming – Čupava Keleraba\n„First Level“ – emisija za najmlađe na KUVO TV-u\n30. novembra 2020. 30. novembra 2020. LoCky\nDrugačije, zabavne i edukativne – takve su emisije KUVO TV-a, nove regionalne gejming televizije, koje priprema mlada, ali vrlo iskusna ekipa u gejming i medijskoj industriji. Inovativni TV formati već su naišli na pozitivne reakcije publike, a jedna od mnogima omiljenih emisija je First Level – namijenjena i prilagođena djeci od 7 do 12 godina, koja je na programu svakog utorka i subote od 12 časova. Gejming sadržaji dostupni na internetu često su neprimjereni mlađim generacijama, a uz KUVO TV i oni najmlađi gledaoci imaju priliku da uživaju u čarima…\nPriroda i društvoAquarius, First Level, gejming, KUVO TV, vestiLeave a comment\nKo će osvojiti 2.000 evra – CR4ZY ili Team Toxic? Finale turnira „Show Your Valor“ održaće se u nedelju, 1. novembra, u 16 časova i 30 minuta, a snage će odmeriti timovi „CR4ZY“ i „Team Toxic“. Boriće se za prestižnu titulu najboljeg tima na Balkanu, u igri „Valorant“ i vrednu nagradu od 2.000 evra. Regionalna gejmerska televizija KUVO TV organizovala je turnir, a prenosiće uživo finalni meč, kao i meč za treće mesto na njihovom kanalu u Srbiji, Bosni i Hecegovini i Crnoj Gori. Akteri su najveća regionalna esport organizacija…\nPriroda i društvoCR4ZY, gejming, KUVO TV, najava, Show Your Valor, Team ToxicLeave a comment\n16. oktobra 2020. 16. oktobra 2020. LoCky\n„ZaKuvajte“ sa nama KUVO TV, prva regionalna televizija sa sedištem u Banjaluci i programskim sadržajem u potpunosti namenjenim gejmerima, počela je sa emitovanjem. Reč je o specijalizovanom TV kanalu za sve zaljubljenike u video-igre, koji sada dobijaju nov, jedinstven i kvalitetan esport i gejming sadržaj. Svi gledaoci u Bosni i Hercegovini, Srbiji i Crnoj Gori, imaju priliku da uživaju u sadržajima novog KUVO TV kanala. Mlada ekipa, iskusna u produkciji i gejmingu kao vrsti hobija, pretočila je ljubav prema video-igrama u nešto opipljivo, stvarajući nesvakidašnje televizijske formate. Svoje profesionalno iskustvo…\nPriroda i društvogejmeri, gejming, igrice, KUVO TV, vesti, video igreLeave a comment\nKUVO TV organizuje turnir u Valorant-u „Show Your Valor“\n22. avgusta 2020. 22. avgusta 2020. LoCky\nGejmeri, vreme je da „branite svoju čast“! A prilika vas čeka na predstojećem „Show Your Valor“ turniru koji organizuje KUVO TV. Svi zainteresovani petočlani Valorant timovi iz Bosne i Hercegovine, Srbije, Crne Gore, Hrvatske i Makedonije već sada se mogu prijaviti za nadmetanje u kojem će pokazati svoje gejmersko umeće u jednoj od najpopularnijih igara današnjice. Turnir „Show Your Valor“ biće održan u online formatu tokom septembra i oktobra, sa nagradnim fondom od 5.500 evra za osam najboljih timova. Kvalifikacione runde zakazane su za drugu polovinu septembra, kada će prijavljeni…\nPriroda i društvoAquarius, gejming, igrica, KUVO TV, Show Your Valor, turnir, ValorantLeave a comment


Rezultati majske ankete o inflacionim očekivanjima\nPrema rezultatima majske ankete, inflaciona očekivanja finansijskog sektora i privrede za godinu i za dve godine dana unapred nastavila su da se kreću u granicama cilja (3±1,5%).\nInflaciona očekivanja finansijskog sektora za godinu dana unapred su se u maju našla na ciljanih 3,0%, dok su očekivanja privrednika, kao i prethodnog meseca bila na nivou od 2,6%.\nKada je reč o inflacionim očekivanjima za dve godine unapred, ona su u maju ostala nepromenjena u odnosu na april. Srednjoročna inflaciona očekivanja finansijskog sektora su osmi mesec uzastopno bila na centralnoj vrednosti cilja (3,0%), dok su očekivanja privrednika nastavila da se kreću neznatno ispod cilja i iznosila su 2,9%.\nPostignuta usidrenost inflacionih očekivanja doprinosi povećanju efikasnosti monetarne politike u održavanju niske, stabilne i predvidive inflacije u srednjem roku, što je jedan od neophodnih preduslova održivog ekonomskog rasta.


Neki od problema sa kojima se većina ljudi suočava tokom života jesu celulit, strije, masne naslage i opuštena koža. U situacijama kada redovan trening i pravilna ishrana ne daju adekvatne rezultate, na scenu stupaju tretmani tela.\nNakon dobrog poznavanja ljudskog organizma, holističkog sagledavanja čitave osobe kako bi shvatili odakle dolazi problem, uz pomoć bogate palete tehnika i vrhunskih preparata, razvili smo kompletan program preoblikovanja i nege tela. Rezultati u ovom domenu su nam veoma dobri, dugotrajni ,što je još bitnije i nadasve naše metode su neškodljive po zdravlje naših klijenata. Samo zdrav organizam može biti i lep.\nKAVITACIJA – ULTRA ZVUČNA LIPOSUKCIJA\nUltrazvučna kavitacija masnih ćelija je metoda parcijalnog uklanjanja masnih naslaga i celulita ultrazvukom.\nTo je neinvazivna i bezbolna terapija koja omogućava brzo, sigurno i efikasno preoblikovanje tela. Masne naslage u potkožnom tkivu se razbijaju što direktno rezultuje smanjenjem obima tretiranog dela tela.\nDa bismo najjednostavnije objasnili šta je kavitacija, potsetićemo se da isparavanje tečnosti zavisi od pritiska. Što je pritisak iznad tečnosti niži, tečnosti će ključati na nižoj temperaturi i obrnuto. Smanjenje pritiska se može izazvati ultrazvučnim talasima. Snižavanje pritiska dovodi do ključanja (isparavanja) tečnosti (vode) i stvaranja mehurića pare.\nS obzirom da dve trećine ljudskog tela čini voda, kada se ovaj fenomen dogodi u blizini ćelijske membrane masne ćelije postoji velika verovatnoća da dođe do njenog pucanja. Da li će se opisani proces desiti zavisi od količine masnog tkiva, stanja masnih ćelija i količine međućelijske tečnosti. Oštećene ćelijske membrane masnih ćelija lakše će pući u narednom tretmanu ako razmak između tretmana nije predugačak.\nMasnoća iz masnih ćelija se u obliku triglicerida izliva u međućelijski prostor gde se pod uticajem enzima razgrađuje (lipoliza) do glicerola i viših masnih kiselina. Oslobođeni glicerol koji je rastvorljiv u vodi preko limfnog sistema ulazi u metabolitičke procese za dobijanje energije, a nerastvorne više masne kiseline putuju u jetru, gde se razgrađuju kao svaka druga masna kiselina uneta hranom.\nPrincip elektrostimulacije se sastoji od stimulacije vlakana živaca pomoću električnih impulsa koji se prenose preko elektroda. Kod električnog impulsa proizvedenih od stimulatora radi se o impulsima visokog kvaliteta koji nude sigurnost, konfort, delotvornost i dopušta stimulaciju raznih tipova živaca.\nMotorički živci, da bi nametnuli rad mišića čiji kvalitet zavisi od korišćenja stimulacijskih parametara, govori se o električnoj mišićnoj stimulaciji (EMS).\nOdređeni tipovi određenih senzibilnih živčanih vlakana za dostizanje delovanja ublažavanja bola.\nZa preoblikovanje tela i gubitak težine\nVakuum RF sonda podstiče rad metabolizma tkiva, suzbija celulit koji stvara granule masti na različitim dubinama i kreira fuzionu energiju, a najdublji receptor može da deluje na dubini od 3cm u dubini tkiva. Brzo širenje i brzo zagrevanje ćelijskog zida koje prelazi granice elastičnosti i oživljava ćelije, tako da sagorevanje masnih naslaga u isto vreme izbacuje masti iz organizma, ne samo sagorevanjem masnih naslaga već i direktno brzim pražnjenjem smanjuje veličinu granula.


Polovni Hypro mašine za kleščenje grane stabla oglasi za prodaju - Srbija - Mascus Srbija\nNalazite se ovde: Mascus Srbija > Šumarska oprema > Mašine za kleščenje grane stabla > Hypro\nPolovna Hypro mašine za kleščenje grane stabla na prodaju\nPregledaj oglase polovnih Hypro mašine za kleščenje grane stabla oglasa na prodaju. Možete sortirati Hypro mašine za kleščenje grane stabla oglase po ceni, godini proizvodnje ili državi. Koristite levu navigaciju da biste suzili pretragu ili pročitajte više ot Hypro mašine za kleščenje grane stabla u odeljku Brendovi.\nOvde je kompletna lista lista polovnih Hypro mašine za kleščenje grane stabla za prodaju. Ako zelite da vidite neki oglas, kliknite na polje za potvrdu pored tog oglasa, dodajte ga u omiljene oglase ili ga uporedite sa nekim drugim oglasom. Ako zelite detaljniju pretragu, idite na vrh strane i koristite opciju “nova pretraga”.


BMW upozorava da se evropsko tržište neće tako lako oporaviti - Auto Republika\nBMW upozorava da se evropsko tržište neće tako lako oporaviti\nPrvi čovek bavarske premijum marke, Oliver Cipse, upozorio je da se potražnja za novim automobilima na Starom kontinentu neće oporaviti do kraja tekuće godine.\nOgraničenje kretanja ljudi, kao i zatvoreni izložbeno-prodajni saloni u Evropi doveli su praktično do zaustavljanja prodaje novih automobila. Tako je recimo u Velikoj Britaniji ubeležen pad prodaje u aprilu od čak 97%, a sličan scenario viđen je i u Italiji, dok su Španija i Nemačka ostvarile nešto slabiji pad.\nPojedine evropske države polako popuštaju sa merama, te se i kupci vraćaju u prodajne salone. Automobilski proizvođači se nadaju da bi Evropa mogla ostvariti sličan oporavak kao i Kina, gde se prodaja vozila gotovo vratila na nivo na kojem je bila pre pandemije.\nIpak, tokom nedavne prezentacije rezultata iz prvog kvartala, šef BMW-a Oliver Cipse, bio je obazriv kada su u pitanju poređenja sa Kinom. „Kina se može samo donekle uzimati kao uzor oporavka. Situacija u Evropi je mnogo drugačija i složenija“, kazao je Cipse.\n„U državama koje je epidemija teško pogodila, poput Italije, Velike Britanije i Španije, potražnja za novim automobilima ostaće niska do kraja godine“, uveren je izvršni direktor nemačkog brenda.\nProdaja BMW grupe opala je prvom tromesečju za 20,6% na globalnom nivou. U Evropi je prodato za 18% manje vozila nego u istom referentnom periodu prethodne godine. Oliver Cipse upozorava da se još veći pad prodaje očekuje u drugom tromesečju, i kao primer navodi da je BMW grupa u aprilu ubeležila „minus“ od čak 44% na globalnom nivou.\nŠef BMW-a ističe i da će ta grupacija ostati dosledna ciljevima u vezi sa smanjivanjem emisije štetnih gasova, kako na flotnom planu, tako i što se tiče Euro6d normi. Osim toga, Cipse je naveo da je protiv moratorijuma koji bi se eventualno uvodio kada je reč o rokovima povodom smanjivanja flotne emisije štetnih gasova.\nŠto se tiče pozitivnih strana u vezi sa poslovanjem BMW grupacije, Oliver Cipse je potvrdio da je porasla prodaja elektrifikovanih vozila u prva tri meseca ove godine, i to za 14%. On je dodao da ostaju posvećeni istraživanju i razvoju novih alternativnih pogona, pre svega baterijskih automobila kao i onih koji koriste gorivne ćelije.\n„Efekti pandemije korona virusa stižu u jeku transformacije industrije. Mislim da će rezultat biti ubrzavanje konsolidacije naše industrije“, zaključio je Oliver Cipse.\ntags: bmw BMW grupa korona virus Oliver Cipse\nprevious Hiljade krosovera skuplja prašinu u luci u Kaliforniji\nnext Američki proizvođači ostaju bez zaliha pikap kamioneta\nMada relativno crna, ovo su po meni delako realnija predvidjanja.


01. 03. 2016. Srbija- pouzdan partner na čitavoj migrantskoj ruti\nMinistar unutrašnjih poslova dr Nebojša Stefanović istakao je na današnjem sastanku direktora policija zemalja balkanske migrantske rute o upravljanju mešovitim migracionim tokovima, da je Srbija daleko od najveće i najsnažnije zemlje na ruti, ali spremna je da učestvuje u zajedničkom rešenju, kako bi se očuvala stabilnost.\nU okviru sastanka, koji je održan u prisustvu predstavnika Evropske komisije Generalnog direktorata za unutrašnje poslove i migracije i Kraljevine Holandije, ministar je podsetio da je naša zemlja poslala snage u Makedoniju i da je spremna da, ako to bude potrebno, kroz dogovor sa kolegama iz te zemlje, proširi to angažovanje.\nPrema rečima ministra Stefanovića, naša zemlja namerava da na čitavoj migrantskoj ruti bude pouzdan partner.\n"Spremni smo da pomognemo i da uradimo sve što je neophodno da bismo obezbedili zajednički cilj, a to je da očuvamo stabilnost, da omogućimo migratorne tokove u skladu sa zakonima i potrebama migranta, ali i propisima koje smo zajednički doneli i u tom cilju uspeli da postignemo zajedničko rešenje o registraciji migranata, u Grčkoj Makedniji ili Srbiji", naglasio je i dodao da Srbija veruje da je zajedničko rešenje bolje i povoljnije za sve države, jer će tražiti manje finansijskih sredstava, a povećati bezbednost i stabilnost.\nVršilac dužnosti direktora policije Ministarstva unutrašnjih poslova Vladimir Rebić istakao je da su na sastanku predložena održiva rešenja, bazirana na Zajedničkoj izjavi potpisanoj u Zagrebu, koja definišu koji migranti imaju pravo na ovaj vid zaštite, odnosno onemogućavanju drugim licima da pristupe tom kontigentu.\n„Postignut je jedan načelni dogovor o daljem prihvatu migranata, njihovom transferu na ovoj ruti, uz garant pristupa azilu, kao i o intenziviranju dosadašnje saradnje“, istakao je v.d. direktora Rebić, i naglasio da je dogovoreno i postavljanje zajedničkih standarda u pogledu registracije migranata, njihovog daljeg prihvata i transfera.\nPrema njegovim rečima, sve strane su se složile da je neophodno jačanje kontrola na granicama, ali tako da migrantima bude omogućimo nesmetano kretanje, uz istovremeno sprečavanje zloupotreba mehanizama međunarodne zaštite.\nDirektori policija svih zemalja učesnica zaključili su da je najznačajnije ojačati mehanizme razmene informacija i intenzivnom i dobrom saradnjom stati na put ilegalnim migracijama.


ĆERANIĆ: 'NATO tretira BiH kao da je već njegova članica i ignoriše stavove institucija RS o vojnoj neutralnosti...' | Slobodna Bosna\nTon deklaracije koju su lideri NATO usvojili poslije briselskog samita sugeriše da Alijansa tretira Bosnu i Hercegovinu kao da je već članica Sjevernoatlantskog pakta. NATO lideri svjesno ignorišu stavove institucija Republike Srpske o vojnoj neutralnosti, a miješali bi se i u izbore, prenosi RTRS.\nLideri NATO, u deklaraciji koju su usvojili na samitu u Briselu, naglasili su da je zapadni Balkan područje od strategijskog značaja za Alijansu, a to "pokazuje duga povijest saradnje i operacija u regionu".\n- Potpuno smo posvećeni stabilnosti i bezbjednosti zapadnog Balkana - navode lideri Sjevernoatlantskog saveza, dodajući da će u tom cilju "tijesno sarađivati s tamošnjim državama".\nOni su podržali jačanje bezbjednosnih snaga na Kosovu i Metohiji i naglasili su da je jačanje veza NATO i Srbije korisno za Savez, Srbiju i cijeli region. Podržali su i nastavak dijaloga i sklapanje pravno obavezujućeg sporazuma između Beograda i Prištine.\nPrema mišljenju dekana banjalučkog Fakulteta bezbjednosti Predraga Ćeranića, lideri NATO poslali su četiri važne poruke zapadnom Balkanu.\nPrva poruka adresirana je na Srbiju - podržavajući razvoj bezbjednosnih snaga na Kosovu i Metohiji, Alijansa izlazi iz okvira Rezolucije 1244.\n- Druga poruka glasi da je NATO posvećen stabilnosti i bezbjednosti zapadnog Balkana, ali se pod tim podrazumijeva da sve zemlje budu pod NATO kišobranom. Dakle, stabilnost je ukoliko ste u NATO, ukoliko niste, nećete biti stabilni - komentariše Ćeranić.\nTreća poruka, kaže Ćeranić, odnosi se na Bosnu i Hercegovinu i na izbore koji je očekuju u oktobru - lideri NATO izrazili su očekivanja da će oktobarski izbori u BiH biti održani po demokratskim standardima, a takođe su pozdravili i navodni napredak u registraciji nepokretne vojne imovine u zemlji.\n- NATO se deklariše kao politička organizacija koja brine o izborima i naglašava interes da ih pomno prati. Postoje druga međunarodna tijela koja se vezuju za demokratsku proceduru izbora, kao što je OEBS, ali ovde se NATO eksponira kao izričito politička organizacija - smatra Ćeranić.\nS obzirom na ton deklaracije, ispada da je Bosna i Hercegovina već postala članica NATO, kaže Ćeranić, uprkos deklaraciji Narodne skupštine Republike Srpske o vojnoj neutralnosti.\n- NATO potpuno ignoriše stavove Republike Srpske. Skupština je visoko političko tijelo i njen stav ne smije da bude ignorisan ni od koga, ali NATO se ponaša na način da želi da ugrabi BiH kao plijen i uopšte ih ne dotiču odluke najviših organa Republike Srpske - zaključuje Ćeranić.


Potvrđena optužnica protiv Tačija, Veseljija, Seljimija i Krasnićija | Insajder\nSudija za prethodni postupak Specijalizovanih veća Kosova objavio je danas odluku kojom je 26. oktobra potvrdio optužnicu protiv Hašima Tačija, Kadrija Veseljija, Redžepa Seljimija i Jakupa Krasnićija.\nRedigovana verzija odluke za javnost, napisana je na 236 strana, a objavljena je u celosti na engleskom jeziku.\nSva četvorica se nalaze na jednoj optužnici Specijalizovanog tužioca Džeka Smita i terete se za niz ratnih zločina među kojima je i oko 100 ubistava Srba, Roma i Albanaca, političkih protivnika. Svi su se pred sudom izjasnili da nisu krivi za dela koja im se stavljaju na teret.\nNjihove žrtve, prema optužnici, bila su "lica za koja se podozrevalo da ne podržavaju OVK i kasnije privremenu vladu Kosova - Srbi, Romi i Aškalije, katolici civili za koje se verovalo da sarađuju sa srpskim vlastima ili da komuniciraju sa Srbima, Albanci koji su podržavali Demokratski savez Kosova ili bili povezani sa tom strankom, kao i sa drugim strankama za koje se smatralo da su protiv OVK".


Matić se dogovorio sa Junajtedom, postaje najskuplji srpski fudbaler - Televizija Kopernikus TV K::CN\nMatić se dogovorio sa Junajtedom, postaje najskuplji srpski fudbaler\nSrpski fudbaler Nemanja Matić navodno je pristao na transfer u Junajted i ostalo je samo da se saradnja našeg igrača i kluba iz Mančestera ozvaniči potisom ugovora. Ovim aranžmanom mogu biti zadovoljni i u Čelsiju, koji će za otkup ugovora dobiti najmanje 45 miliona evra.\nKako prenose britanski mediji, srpski fudbaler je razgovarao sa trenerom Žozeom Murinjom i biće srećan da ponovo sa njim sarađuje. Tim menadžer Junajteda koji je ranije već radio sa Matićem izuzetno ceni ovog fudbalera i planira da ga uvrsti u tim, gde bi na terenu najbliže sarađivao sa Polom Pogbom i Androm Ererom.\nNemanja Matić u Čelsiju igra od 2015. godine, kada je došao iz Benfike u transferu vrednom 25 miliona evra. Očekuje se da će transferom u Junajted postati najskuplji srpski fudbaler, odnosno da će srušiti dosadašnji rekord od 29 miliona evra koliko je Napoli platio Torinu za prelazak Nikole Maksimovića.


Podmlađivanje kadra u Vojsci Crne Gore se nastavlja - Volim Danilovgrad\nPodmlađivanje kadra u Vojsci Crne Gore se nastavlja\nTagged: Kasarna “Milovan Šaranović”, VCG, Vojska Crne Gore\nU Centru za obuku Vojske Crne Gore, u kasarni “Milovan Šaranović” u Danilovgradu primljeno je 78 vojnika po ugovoru na osnovu javnog oglasa koji je bio raspisan tokom juna 2019.godine.\nPrimljeni su najbolji kandidati iz svih opština Crne Gore.\nOni će se u narednih 9 nedelja obučavati u kasarni “Milovan Šaranović”. Nakon toga, vojnici biće upućeni u matične jedinice, gdje će nastaviti sa realizacijom Plana i programa stručno-specijalističke obuke, u cilju sticanja znanja neophodnih za uspješno izvršavanje zadataka na formacijskim dužnostima.\nOni će položiti zakletvu na Dan vojske, narednog ponedeljka, 7.oktobra.\nMinistarstvo odbrane time nastavlja sa politikom podmlađivanja i daljeg jačanja kvaliteta vojničkog kadra i operativnih sposobnosti.


Botovi na društvenim mrežema zavaravaju javno mnjenje :: Vesti\nVesti / Botovi na društvenim mrežema zavaravaju javno mnjenje\nTaj fenomen koriste sve stranke i raspostranjen je u cilju promovisanja političkih ideja, stranačkih ličnosti i stranke uveliko koriste taj vid propagande, dobro je oranizovan i važan je instrument u kampanjama, treba da promoviše, uništi ili ismeje određenu ideju, ličnost, sa utiskom da je u pitanju mišljenje običnog građanina, rečeno je na skupu.\n"U pitanju je sistematska manipulacija i obmanjivanje javnosti i strankama ne treba da dajemo pare za to. Na delu je amoralna pojava, koja je toliko intenzivna da treba što pre da je se otarasimo", rekla je sociolog Vesna Pešić.\nVeb konsultant Sibin Grašić istakao je da botovanja, osim u politici, ima i u drugim sferama, kao na primer kod alternativnih metoda lečenja, protivljenja vakcinaciji, prodaji određenih proizvoda.\n"Botovi se trude da što veći broj ljudi uvuku u svoju priču", rekao je on i naveo da su oni ponekad na društvenim mrežama veoma agresivni.\nMeđutim, Slobodan Georgije iz Balkanske istraživačke mreže smatra da je uprkos tome što je agresivan, značaj botovanja precenjen iako pojedine stranke imaju, kako je rekao, čitave "bot divizije" .\ninternet politika društvene mreže njuz net botovi internet zajednica javno mnjenje agresivne kampanje spinovi